sagorsarker/bangla-wikipedia huggingface dataset:
শাকিল আহমেদ (ফুটবলার, জন্ম ১৯৯৪)

শাকিল আহমেদ (জন্ম: ২৩ এপ্রিল ১৯৯৪) হলেন একজন বাংলাদেশী পেশাদার ফুটবলার। বাংলাদেশ প্রিমিয়ার লিগে তিনি শেখ জামালের হয়ে খেলেন।
২০২১ সালের ২১ আগস্ট, শাকিল এবং তার সতীর্থ ফয়সাল আহমেদ ২০২০-২১ বাংলাদেশ প্রিমিয়ার লিগের ম্যাচে ব্রাদার্স ইউনিয়নের সমর্থক এবং বলবয়দের শারীরিকভাবে আক্রমণ করেন। ২৭ আগস্ট বাংলাদেশ ফুটবল ফেডারেশন শাকিল ও ফয়সালকে এক ম্যাচের জন্য নিষিদ্ধ করে এবং সেইসাথে শেখ জামালকে এক লাখ টাকা জরিমানা করে।
২০১৬ সালের ১৮ মার্চ, সংযুক্ত আরব আমিরাতের বিপক্ষে খেলার মাধ্যমে আন্তর্জাতিক অভিষেক ঘটে শাকিলের।
শাকিল ২০১৮ ফিফা বিশ্বকাপ বাছাইপর্বে খেলার জন্য বাংলাদেশ জাতীয় ফুটবল দলে ডাক পান। ২০১৬ সালের ২৪ মার্চ, তিনি জর্ডানের বিপক্ষে বাছাইপর্বে তার একমাত্র ম্যাচ খেলেন।
গ্নু গো

গ্নু গো হচ্ছে ফ্রি সফটওয়্যার ফাউন্ডেশনের একটি বিনামূল্যের সফটওয়্যার প্রোগ্রাম যাতে গো খেলা যায়। এর সোর্স কোডটি বেশ পোর্টেবল এবং লিনাক্সের পাশাপাশি অন্যান্য ইউনিক্সের মতো সিস্টেম, মাইক্রোসফ্ট উইন্ডোজ এবং ম্যাকওএস- এর জন্য সহজেই কম্পাইল করা যায়; অন্যান্য প্ল্যাটফর্মের জন্য পোর্ট বিদ্যমান।
প্রোগ্রামটি ৯×৯ বোর্ডে প্রায় ৫ থেকে ৭ কেওয়াইইউ শক্তিতে ব্যবহারকারীর বিরুদ্ধে গো খেলে। এটি ৫×৫ থেকে ১৯×১৯ পর্যন্ত একাধিক বোর্ড মাপ সমর্থিত।
পারফরম্যান্সের এই স্তরে, গ্নুগো ২০০৯ সালের প্রথম দিকে ভাল হার্ডওয়্যারের শীর্ষ বাণিজ্যিক প্রোগ্রামগুলির তুলনায় ছয় থেকে সাতটি স্টোন দুর্বল ছিল, কিন্তু মন্টে কার্লো পদ্ধতি ব্যবহার না করে শক্তিশালী প্রোগ্রামগুলির সাথে শক্তির দিক থেকে তুলনীয়। এটি অনেক কম্পিউটার গো টুর্নামেন্টে ভালো করেছে। উদাহরণস্বরূপ, এটি ২০০৩ এবং ২০০৬ কম্পিউটার অলিম্পিয়াডে স্বর্ণপদক এবং ২০০৬ গিফু চ্যালেঞ্জে দ্বিতীয় স্থান অধিকার করে।
যদিও অ্যাসকিভিত্তিক গ্নু গো দুটি প্রোটোকল সমর্থন করে - গো মডেম প্রটৌকল এবং গো টেক্সট প্রটৌকল - যার দ্বারা জিইউআই একটি গ্রাফিকাল ডিসপ্লে দিতে এটির সাথে ইন্টারফেস করতে পারে। এরকম বেশ কিছু জিইউআই বিদ্যমান। জিটিপি এটিকে গো সার্ভারে অনলাইনে খেলার অনুমতি দেয় (ব্রিজ প্রোগ্রাম ব্যবহারের মাধ্যমে), এবং অনুলিপিগুলি এনএনজিএস, কেজিএস এবং সম্ভবত অন্যান্যগুলিতে চলমান পাওয়া যেতে পারে।
গ্নু গোর বর্তমান (স্থিতিশীল) সংস্করণ হল ৩.৮। সর্বশেষ পরীক্ষামূলক রিলিজ ছিল ৩.৯.১। ৯×৯ বোর্ড প্লের জন্য মন্টে কার্লো পদ্ধতি ব্যবহার করার জন্য একটি পরীক্ষামূলক বৈশিষ্ট্যও রয়েছে।
পকেট গ্নু গো নামে একটি সংস্করণ, গ্নু গো ২.৬ এর উপর ভিত্তি করে, উইন্ডোজ সিই অপারেটিং সিস্টেমের (পকেট পিসি) জন্য উপলব্ধ। গেম বয় অ্যাডভান্স এবং পাম পাইলটের জন্য অনেক দুর্বল ১.২ ইঞ্জিনের উপর ভিত্তি করে সংস্করণগুলিও বিদ্যমান।
আইগ্যাপ

আইগ্যাপ হল একটি ইরানি ওপেন সোর্স, ক্রস-প্ল্যাটফর্ম, তাৎক্ষণিক বার্তাপ্রদান, সোশ্যাল মিডিয়া এবং ভয়েস ওভার আইপি (VoIP) সেবা, যা কিয়ান ইরানিয়ান এসটিডি দ্বারা তৈরি। এটি পশ্চিম এশিয়ার প্রথম এন্ড-টু-এন্ড এনক্রিপ্টেড এবং ওপেন সোর্স মেসেঞ্জার অ্যাপ। আইগ্যাপ ব্যবহারকারীদের টেক্সট ও ভয়েস মেসেজ পাঠানো, চিত্র ও ভিডিও শেয়ার করা, ভয়েস ও ভিডিও কল করা, ফাইল ও লোকেশন শেয়ার করা, বিল পরিশোধ করা এবং কৃত্রিম বুদ্ধিমত্তা সেবা ব্যবহার করার সুযোগ প্রদান করে।
আইগ্যাপ অ্যান্ড্রয়েড, iOS, macOS, উইন্ডোজ, Linux, এবং ওয়েবে উপলব্ধ। নিবন্ধনের জন্য মোবাইল টেলিফোন নম্বর প্রয়োজন। আইগ্যাপ P2P-ভিত্তিক ভয়েস কল সাপোর্ট করে।
আইগ্যাপ পাঠ্য ও ভয়েস মেসেজিং, মাল্টিমিডিয়া শেয়ারিং, ভয়েস ও ভিডিও কল এবং ফাইল শেয়ারিংয়ের সুবিধা প্রদান করে। এটি সীমাহীন ক্লাউড স্টোরেজ সেবা প্রদান করে। প্ল্যাটফর্মটি বিল পরিশোধ, কেনাকাটা এবং নিরাপদ লেনদেনের জন্য পেমেন্ট সেবা প্রদান করে এবং অ্যাকাউন্ট সুরক্ষার জন্য টু-স্টেপ ভেরিফিকেশন সাপোর্ট করে। ব্যবহারকারীরা তাদের রিয়েল-টাইম অবস্থান শেয়ার করতে পারে এবং বটের মাধ্যমে বিভিন্ন সেবা যেমন গ্রাহক সমর্থন এবং বিল পরিশোধ অ্যাক্সেস করতে পারে।
আইগ্যাপ এন্ড-টু-এন্ড এনক্রিপ্টেড এবং এর অ্যান্ড্রয়েড ও iOS ক্লায়েন্টের সোর্স কোড GitHub-এ প্রকাশ করেছে। তবে, ব্যাক-এন্ড সোর্স কোড মালিকানাধীন সফটওয়্যার।
আইগ্যাপ ২০১৫ সালের অক্টোবর মাসে প্রথম চালু হয়েছিল। এটি একটি ইরানি সফটওয়্যার ডেভেলপমেন্ট কোম্পানি, কিয়ান ইরানিয়ান এসটিডি দ্বারা নির্মিত। এটি ব্যবহারকারীদের ইনস্ট্যান্ট মেসেজিং এবং সোশ্যাল মিডিয়া সেবা প্রদান করে এবং শুধুমাত্র ইরান নয়, পৃথিবীর অন্যান্য দেশেও ব্যাপকভাবে ব্যবহৃত হচ্ছে।
আইগ্যাপ মেসেজ এক্সচেঞ্জ বাস (MXB) এর সাথে সংযুক্ত, যা এমন একটি প্রযুক্তি যা বলে, এটা, রুবিকা, গ্যাপ এবং আইগ্যাপ এর মতো প্রধান ইরানি মেসেজিং প্ল্যাটফর্মগুলিকে সংযুক্ত করে এবং ব্যবহারকারীদের এই অ্যাপগুলির মধ্যে ১০ কোটিরও বেশি ব্যবহারকারীকে বার্তা এবং ফাইল পাঠাতে, ভয়েস এবং ভিডিও কল করতে এবং আরও অনেক কিছু করতে সক্ষম করে, প্রতিটি অ্যাপের জন্য আলাদা অ্যাকাউন্টের প্রয়োজন ছাড়াই, ব্যবহৃত প্ল্যাটফর্ম নির্বিশেষে যোগাযোগের সুবিধা প্রদান করে। এই সিস্টেমটি ইরানে একটি ঐক্যবদ্ধ মেসেজিং ইকোসিস্টেম তৈরিতে সহায়ক এবং ইরানে প্রথমবারের মতো তৈরি করা হয়েছে।
লার্ক

লার্ক স্যুট হল একটি এন্টারপ্রাইজ কোলাবরেশন প্ল্যাটফর্ম যা বাইটড্যান্স দ্বারা ডেভেলপকৃত এবং ২০১৯ সালে সর্বসাধারণের জন্য প্রথম প্রকাশ করা হয়।
লার্ক এবং এর চীনভিত্তিক সফটওয়্যার ফিশু ("উড়ন্ত বার্তা") একে অপরের থেকে স্বাধীনভাবে কাজ করে এবং ব্যবহারকারীর ডেটা আলাদাভাবে সংরক্ষণ করে (সিঙ্গাপুরে লার্ক, বেইজিংয়ে ফিশু)।
লার্ক মূলতঃ লার্ক টেকনোলোজিস পিটিই লিমিটেড দ্বারা ডেভেলপ করা হয়েছিল। যা সিঙ্গাপুরে অবস্থিত বাইটড্যান্সের একটি সহযোগী প্রতিষ্ঠান। এবং এটি মূলত একটি অভ্যন্তরীণ হাতিয়ার হিসেবে তৈরি করা হয়েছিল।
২০১৮ সালের নভেম্বরে লার্ক বাইটড্যান্সের অভ্যন্তরীণ যোগাযোগ এবং সহযোগিতার প্ল্যাটফর্মে পরিণত হয়েছিল।
২০১৯ সালের এপ্রিলে লার্ক বিদেশী বাজারে অবমুক্ত হয়।
২০২০ সালের মার্চ মাসে, ক্লাউড-ভিত্তিক ফাইল ম্যানেজমেন্ট এবং ডকুমেন্ট এবং স্প্রেডশীট এডিটিং-এ ফোকাস করে বাইটড্যান্স একটি "গুগল-এর মতো অফিস কোলাবরেশন টুলস" (গুগল ওয়ার্কস্পেসকে উল্লেখ করে) প্রকাশ করার জন্য প্রস্তুত।
২০২০ সালের এপ্রিল মাসে, কোভিড-১৯ মহামারি চলাকালীন, লার্ক দক্ষিণ-পূর্ব এশিয়া জুড়ে বিনামূল্যে তার পরিষেবা উপলব্ধ করেছিল।
প্রফুল্লচন্দ্র সেন সরকারি মেডিকেল কলেজ ও হাসপাতাল

প্রফুল্লচন্দ্র সেন সরকারি মেডিকেল কলেজ ও হাসপাতাল হল একটি সরকারি চিকিৎসা মহাবিদ্যালয় ও হাসপাতাল। মহাবিদ্যালয়টি পশ্চিমবঙ্গের হুগলি জেলার আরামবাগ শহরে অবস্থিত। মহাবিদ্যালয়টি থেকে চিকিৎসাবিদ্যার একটি পেশাগত স্নাতক ডিগ্রী "ব্যাচেলর অব মেডিসিন অ্যান্ড সার্জারি" (এমবিবিএস) প্রদান করা হয়। মহাবিদ্যালয়ে ২০২২-২০২৩ শিক্ষাবর্ষ থেকে পঠন-পাঠন শুরু হয়েছিল।
হুগলি জেলায় একটি চিকিৎসা মহাবিদ্যালয় তৈরির সিদ্ধান্ত ২০১৮ সালে হয়েছিল। স্বাস্থ্য দফতর থেকে কয়েক দফা পরিদর্শনের পর মেডিক্যাল কাউন্সিল অব ইন্ডিয়া (এমসিআই)-এর একলপ্তে জমি-সহ যাবতীয় শর্ত পূরণ করতে পারায় আরামবাগ মহকুমা হাসপাতাল চত্বরকে প্রস্তাবিত মেডিক্যাল কলেজের জন্য বাছা হয়। অনুমোদন প্রাপ্তির পর, মেডিক্যাল কলেজ নির্মাণের কাজ ২০১৯ সালের গোড়ায় শুরু হয়। নির্মাণের কাজ ২০২১ সালে শেষ হওয়ার কথা ছিল। কিন্তু অতিমারি পর্বের কারণে সেই কাজ ২০২২ সালের নভেম্বর মাস পর্যন্ত সমাপ্ত করা সম্ভব হয়নি।
শরৎচন্দ্র চট্টোপাধ্যায় মেডিকেল কলেজ ও হাসপাতাল প্রতি বছর "এমবিবিএস" পাঠ্যধারায় ১০০ জন শিক্ষার্থীকে শিক্ষা ও প্রশিক্ষণ প্রদান করে।
কলেজটি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের সঙ্গে অধিভুক্ত এবং জাতীয় মেডিকেল কমিশন দ্বারা স্বীকৃত।
আমির রহমানি

আমির কাদরি রহমানি (, ; জন্ম: ২৪ ফেব্রুয়ারি ১৯৯৪; আমির রহমানি নামে সুপরিচিত) হলেন একজন কসোভীয়–আলবেনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং কসোভো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৩ সালে, আমির আলবেনিয়া অনূর্ধ্ব-১৯ দলের হয়ে আলবেনিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত আলবেনিয়ার বয়সভিত্তিক দলের হয়ে খেলার পর, তিনি ২০১৪ সালে কসোভোর হয়ে আন্তর্জাতিক পর্যায়ে অভিষেক করেছেন; কসোভোর জার্সি গায়ে তিনি এপর্যন্ত ৫১ ম্যাচে ৬টি গোল করেছেন।
আমির কাদরি রহমানি ১৯৯৪ সালের ২৪শে ফেব্রুয়ারি তারিখে কসোভোর প্রিস্টিনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আমির আলবেনিয়া অনূর্ধ্ব-১৯ এবং আলবেনিয়া অনূর্ধ্ব-২১ দলের হয়ে খেলার মাধ্যমে আলবেনিয়ার প্রতিনিধিত্ব করেছেন। আলবেনিয়ার বয়সভিত্তিক দলের হয়ে তিনি প্রায় ২ বছরে ১০ ম্যাচে অংশগ্রহণ করে ১টি গোল করেছেন।
ধীরেন্দ্র দেববর্মা

ধীরেন্দ্র দেববর্মা (জন্ম ২৫ এপ্রিল ১৯৫৪) হলেন একজন ত্রিপুরী ভারতীয় রাজনীতিবিদ এবং ত্রিপুরার আদিবাসী পিপলস ফ্রন্টের সদস্য। তিনি ২০১৮ সালের ত্রিপুরা বিধানসভা নির্বাচনে পশ্চিম ত্রিপুরা জেলার মান্দাইবাজার থেকে জিতেছেন। তিনি ত্রিপুরা বিধানসভার প্রাক্তন সদস্য।
মনোরঞ্জন দেববর্মা

মনোরঞ্জন দেববর্মা (জন্ম ৫ অক্টোবর ১৯৬২) একজন ভারতীয় রাজনীতিবিদ এবং ভারতের কমিউনিস্ট পার্টি (মার্কসবাদী) এর সদস্য। তিনি পশ্চিম ত্রিপুরা জেলার মান্দাইবাজার (বিধানসভা কেন্দ্র) প্রতিনিধিত্ব করেছেন। দেববর্মা ১৯৯৮ থেকে ২০১৮ সাল পর্যন্ত ত্রিপুরা বিধানসভার সদস্য ছিলেন।
শহীদ উদ্দিন সেলিম

শহীদ উদ্দিন আহমেদ সেলিম (আনু. ১৯৫২ - ৫ জানুয়ারি ২০২২) ছিলেন একজন বাংলাদেশী ফুটবলার। তিনি তার খেলোয়াড়ী জীবনের বেশিরভাগ সময় ব্রাদার্স ইউনিয়নের হয়ে খেলেন এবং ১৯৭০-এর দশকের শেষের দিক থেকে ১৯৮০-এর দশকের গোড়ার দিক পর্যন্ত বাংলাদেশ জাতীয় দলের অবিচ্ছেদ্য সদস্য ছিলেন। সেলিম ১৯৮০ সালের এএফসি এশিয়ান কাপে বাংলাদেশ দলের অধিনায়কত্ব করেন, এটি ছিল কোনও বড় টুর্নামেন্টে বাংলাদেশের প্রথম উপস্থিতি।
বাংলাদেশের কমিউনিস্ট রাজনীতিবিদ সাইফুদ্দিন আহমেদ মানিক ছিলেন সেলিমের বড় ভাই এবং ব্রাদার্স ইউনিয়নের অন্যতম প্রতিষ্ঠাতা সদস্য।
শহীদ উদ্দিন সেলিম ২০২২ সালের ৫ জানুয়ারি ৬৯ বছর বয়সে ক্যান্সারে মৃত্যুবরণ করেন।
ব্রাদার্স ইউনিয়ন
বাংলাদেশ বয়েজ
ব্রাদার্স ইউনিয়ন
বাংলাদেশ
মোস্তফা আনোয়ার পারভেজ বাবু

মোস্তফা আনোয়ার পারভেজ বাবু (জন্ম: ২৫ জুলাই ১৯৮২) বাংলাদেশের একজন ফুটবল কোচ এবং সাবেক ফুটবলার। ১৯৯৯ থেকে ২০০৭ সাল পর্যন্ত তিনি বাংলাদেশ জাতীয় ফুটবল দলে রক্ষণভাগের খেলোয়াড় হিসেবে খেলেন। তিনি ২০০৩ সালে সাফ চ্যাম্পিয়নশিপ জয়ী বাংলাদেশ জাতীয় ফুটবল দলের সদস্য ছিলেন। ২০১৮ সালে তিনি বাংলাদেশ অনূর্ধ্ব ১৫ ফুটবল দলের কোচ হিসেবে ট্রফিও জিতেন।
২০১৭ সাফ অনূর্ধ্ব-১৫ চ্যাম্পিয়নশিপের সেমিফাইনাল থেকে ছিটকে যাওয়ার পর, পরের বছর আনোয়ার ২০১৮ সাফ অনূর্ধ্ব-১৫ চ্যাম্পিয়নশিপে বাংলাদেশ অনূর্ধ্ব-১৫ দলকে শিরোপা এনে দিতে সাহায্য করেন।
২০২০ সালে, তিনি বাংলাদেশ ফুটবল ফেডারেশন কর্তৃক বাফুফে এলিট ফুটবল একাডেমির প্রধান হিসেবে নিযুক্ত হন।
খন্দকার রকিবুল ইসলাম

খন্দকার রকিবুল ইসলাম (জন্ম ১ জানুয়ারি ১৯৫৬; রাকিব নামে বেশি পরিচিত) হলেন একজন বাংলাদেশী সাবেক ফুটবলার। তিনি লেফট-ব্যাক হিসেবে খেলতেন।
১৯৭৩ সালে ঢাকা লিগে মোহামেডানের হয়ে অভিষেক ঘটে খন্দকার রকিবুল ইসলাম ওরফে রাকিবের। তিনি মোহামেডান দলের একজন গুরুত্বপূর্ণ সদস্য ছিলেন। দলটি ১৯৭৬ ও ১৯৭৬ সালে লীগ জিতেছিল। ১৯৭৭ সালে ২২ বছর বয়সে আগা খান গোল্ড কাপে সময় তাকে ঐ ক্লাবের অধিনায়ক করা হয়। ১৯৭৮ সালে রাকিব চিরপ্রতিদ্বন্দ্বী আবাহনী ক্রীড়া চক্রে যোগ দেন। আবাহনীতে থাকাকালীন তার দল লিগ শিরোপা জিততে ব্যর্থ হলেও ১৯৭৯ সালের আগা খান গোল্ডকাপে রাকিবের পারফরম্যান্স ছিল উল্লেখযোগ্য। ১৯৮১ সালে, তিনি ডিফেন্ডিং লীগ চ্যাম্পিয়ন দল বিজেএমসিতে যোগ দেন, তবে ১৯৮৩ সালে বিজেএমসির অবনমন হলে তিনি দলটিতে বেশি সময় থাকেন নি ও রহমতগঞ্জ এমএফএসে চলে আসেন। অবশ্য তিনি ১৯৯০ সালে বিজেএমসির হয়ে খেলে অবসর গ্রহণ করেন।
অবসর নেওয়ার পর, রকিবুল ইসলাম বাংলাদেশ ফুটবল ফেডারেশনের হয়ে কাজ করেছেন। ২০২১ সালে, তিনি বাফুফে এলিট ফুটবল একাডেমির একটি প্রতিভা অন্বেষণ কর্মসূচি কাজ করেন। 
২০১৬ সালে, খন্দকার রকিবুল ইসলাম বাংলাদেশী ফুটবলে তার দশকব্যাপী অবদানের জন্য জাতীয় ক্রীড়া পুরস্কার পান।
মোহামেডান এসসি
ভানুলাল সাহা

ভানু লাল সাহা ১২ তম ত্রিপুরা বিধানসভার সদস্য এবং ৫ তম, ১০ তম এবং ১১ তম বিধানসভার সদস্য এবং ত্রিপুরার প্রাক্তন অর্থমন্ত্রী ছিলেন। তিনি ভারতের কমিউনিস্ট পার্টি (মার্কসবাদী) এর অন্তর্গত এবং বিশালগড় আসনের প্রতিনিধিত্ব করেন।
মোহাম্মদ জুয়েল রানা

মোহাম্মদ জুয়েল রানা (জন্ম ১ অক্টোবর ১৯৭২) একজন বাংলাদেশী সাবেক পেশাদার ফুটবলার। তিনি সেন্টার ব্যাক হিসেবে খেলতেন।
জুয়েল ১৯৯৯ সালের সাফ গেমসে বাংলাদেশ জাতীয় ফুটবল দলের অধিনায়কত্ব করেন। জুয়েল ১৯৮৬ সালে প্রথম বিভাগের মাধ্যমে তার খেলোয়াড়ী জীবন শুরু করেন। তিনি মোহামেডান স্পোর্টিং ক্লাব, মুক্তিযোদ্ধা সংসদ এবং ব্রাদার্স ইউনিয়নের হয়ে খেলেছেন ও ঘরোয়া লিগ শিরোপা জিতেছেন। জুয়েল কলকাতার মোহনবাগানের হয়েও ২ বছর খেলেন। তিনি ২০০৯ সালের ২৪ জানুয়ারি ঢাকা ডার্বিতে মোহামেডানের অধিনায়কত্ব করেন ও ঐ ম্যাচ খেলে পেশাদার ফুটবল থেকে অবসর নেন।
ঘরোয়াভাবে শীর্ষ পর্যায়ে অভিষেকের মাত্র এক বছর পর, ১৯৮৯ সালে জাতীয় দলের হয়ে অভিষেক হয় জুয়েলের। ১৯৯৭ সালের ১৮ মার্চ, ১৯৯৮ বিশ্বকাপ বাছাইপর্বে জুয়েল তাইওয়ানের বিপক্ষে বাংলাদেশের হয়ে প্রথম গোল করেন। বাছাইপর্বের সময় তিনি সৌদি আরবের বিপক্ষেও গোল করেছিলেন, যেখানে এমনকি ভাল লড়াই করার পরেও বাংলাদেশ ৪-১ গোলে হেরেছিল। জুয়েল ১৯৯৯ সালের দক্ষিণ এশীয় গেমস বিজয়ী বাংলাদেশ দলের অধিনায়ক ছিলেন এবং টুর্নামেন্ট চলাকালীন দুটি গোল করেছিলেন। দক্ষিণ এশীয় গেমস জয়ের পরে তিনি জাতীয় দল থেকে অবসরের ঘোষণা দেন, তবে ২০০১ সালে বসনিয়া ও হার্জেগোভিনার বিপক্ষে তিনি আরও একবার বাংলাদেশের হয়ে খেলেছিলেন।
২২ এপ্রিল ২০২১ সালে, জুয়েল রানাসের বাবা মানিক উদ্দিন আহমেদ ৮২ বছর বয়সে মারা যান।
মোহামেডান এসসি (ঢাকা)
ব্রাদার্স ইউনিয়ন
বাংলাদেশ
দিলীপ সরকার (ত্রিপুরার রাজনীতিবিদ)

দিলীপ সরকার (১৯৫৮ - এপ্রিল ১, ২০১৯) ছিলেন ত্রিপুরা রাজ্যের একজন ভারতীয় রাজনীতিবিদ। ২০১৩ সালের বিধানসভা নির্বাচনে, তিনি ত্রিপুরা বিধানসভায় পশ্চিম ত্রিপুরা জেলার বধারঘাট কেন্দ্রের প্রতিনিধিত্ব করেছিলেন।
২০১৬ সালে, তিনি ভারতীয় জাতীয় কংগ্রেসের ছয়জন বিধায়কের একজন ছিলেন যারা অল ইন্ডিয়া তৃণমূল কংগ্রেসে যোগ দিয়েছিলেন, ২০১৬ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্কসবাদী) মিত্র হওয়ার কারণে পার্টির প্রতি অসন্তুষ্টির কারণে।
আগস্ট ২০১৭ সালে, ২০১৭ সালের ভারতীয় রাষ্ট্রপতি নির্বাচনে পার্টি লাইনের বিরুদ্ধে ভোট দেওয়ার পরে তিনি ভারতীয় জনতা পার্টিতে যোগ দেন।
২০১৮ সালের নির্বাচনে তিনি সিপিআই (এম) প্রার্থী ঝর্ণা দাসের বিরুদ্ধে বিজেপি প্রার্থী হিসাবে আবারও বদরঘাট থেকে দাঁড়ান। ডিওয়াইএফআই বিশালগড় কমিটির প্রাক্তন সভাপতি এবং সিপিআই (এম) স্থানীয় কমিটির সদস্য বিধান চ. 
দেব তার সঙ্গে যোগ দেন। তাদের সমর্থনে তিনি ২০১৮ সালের নির্বাচনে ৫,০০০ ভোটের ব্যবধানে জয়ী হন।
দিলীপ সরকার দীর্ঘ অসুস্থতার পরে ১ এপ্রিল ২০১৯ তারিখে দিল্লির একটি বেসরকারি হাসপাতালে মারা যান।
বাংলাদেশ ক্রীড়া শিক্ষা প্রতিষ্ঠান ফুটবল দল

বাংলাদেশ ক্রীড়া শিক্ষাপ্রতিষ্ঠান ফুটবল দল বাংলাদেশের একটি ফুটবল দল। যেটি বাংলাদেশ ক্রীড়া শিক্ষাপ্রতিষ্ঠানের প্রতিনিধিত্ব করে এবং ২০০০ এর দশকের মাঝামাঝি বাংলাদেশে পেশাদার ফুটবল খেলা শুরু করে। দলটি বর্তমানে ঢাকা দ্বিতীয় বিভাগ ফুটবল লিগে অংশগ্রহণ করছে। যা বাংলাদেশী ফুটবলের চতুর্থ স্তর। এই দলটি ১৮ বছরের কম বয়সী খেলোয়াড়দের নিয়ে গঠিত হয় এবং অনেক পেশাদার ফুটবলার তৈরি করেছে যারা বাংলাদেশ জাতীয় ফুটবল দল এবং যুব জাতীয় দলের হয়ে খেলেছে।
শুধু মাত্র ৩০ জন প্রশিক্ষণার্থী ও ২ জন প্রশিক্ষক নিয়ে ১৯৮৬ সাল থেকে বিকেএসপির ফুটবল কার্যক্রম শুরু হয়। ২০১৬ সালে বিকেএসপির ফুটবল প্রশিক্ষণার্থী ভর্তি কার্যক্রম শুরু হয় এবং প্রতিষ্ঠানটি খুলনা, দিনাজপুর, বরিশাল এবং সিলেটে প্রশিক্ষণ কেন্দ্র স্থাপন রয়েছে। জাতীয় দলের প্রাক্তন অধিনায়ক মামুনুল ইসলাম এবং হাসান আল-মামুন সহ আরও অনেক উল্লেখযোগ্য ফুটবল খেলোয়াড় এই প্রতিষ্ঠানে তাদের যুব ক্যারিয়ার কাটিয়েছেন। কিছু প্রতিষ্ঠানের প্রাথমিক সাফল্য বিকেএসপি অনূর্ধ্ব-১৪ দলের মাধ্যমে পাওয়া যায়, যেটি ১৯৯০ সালে ডেনমার্কে ডানা কাপ এবং সুইডেনের গোথিয়া কাপ জিতেছিল।
২০১৩ সালে বাংলাদেশ গেমসের সময় বঙ্গবন্ধু জাতীয় স্টেডিয়ামে ফাইনালে বরিশাল জেলাকে ২–১ গোলে পরাজিত করে বিকেএসপি ফুটবলে চ্যাম্পিয়ন হয়েছিল। দুটি গোলই ফরোয়ার্ড রোহিত সরকারের কাছ থেকে এসেছিল, যাকে পরে বাংলাদেশ জাতীয় অনূর্ধ্ব-২০ দলে ডাকা হয়েছিল। ২০১৬ সালে বিকেএসপি অনূর্ধ্ব ১৪ দল সুব্রতো কাপ সাব-জুনিয়র ফুটবল টুর্নামেন্ট জিতেছিল, এবং দুই বছর পরে তারা অনুর্ধ্ব ১৭ ফুটবল টুর্নামেন্ট জিতেছিল, যে দুটিই ভারতে অনুষ্ঠিত হয়েছিল।
বিকেএসপি ২০১৭ সালের ওয়ালটন অনূর্ধ্ব-১৮ জাতীয় ফুটবল চ্যাম্পিয়নশিপে ঢাকা জেলা দলকে পেনাল্টিতে পরাজিত করে চ্যাম্পিয়ন হয়েছিল। ২০২০ সালে বিকেএাপি ২০২০ বঙ্গবন্ধু জাতীয় ফুটবল চ্যাম্পিয়নশিপের সার্ভিস-জোন ফাইনালে বাংলাদেশ সেনাবাহিনীকে পরাজিত করে তাদের সবচেয়ে উল্লেখযোগ্য জয়গুলির একটি অর্জন করেছিল।
২০২২ সালে বিকেএসপি ঢাকা দ্বিতীয় বিভাগ ফুটবল লিগে অংশ নেয়, যা দুই বছরের ব্যবধানে শুরু হয়েছিল। ১০ আগস্ট ২০২২ বিকেএসপি ২০২১–২২ ঢাকা দ্বিতীয় বিভাগ ফুটবল লিগ মৌসুমের প্রথম খেলায় বিক্রমপুর কিংসকে ২–১ গোলে পরাজিত করে। দলের পক্ষে গোল করেন মোহাম্মদ ইমন ও আল-মিরাদ।
বিকেএসপি তাদের পেশাদার ফুটবল প্রচার শুরু করেছে ২০০০এর দশকের মাঝামাঝি থেকে।
৬৮তম ফিল্মফেয়ার পুরস্কার

৬৮তম ফিল্মফেয়ার পুরস্কার হল টাইমস গ্রুপ কর্তৃক আয়োজিত একটি অনুষ্ঠান, যা ২০২২ সালের সেরা ভারতীয় হিন্দি ভাষার চলচ্চিত্রসমূহকে স্বীকৃতি প্রদান করে।
"গাঙ্গুবাই কাঠিয়াওয়াড়ি" এই আয়োজনে সর্বাধিক ১৬টি মনোনয়ন লাভ করে এবং সেরা চলচ্চিত্রসহ সর্বাধিক ১০টি পুরস্কার লাভ করে। "বাধাই দো" সেরা চলচ্চিত্র (সমালোচক)-সহ ছয়টি পুরস্কার লাভ করে, এবং "" পাঁচটি পুরস্কার লাভ করে।
জিও ওয়ার্ল্ড সেন্টারে অনুষ্ঠিত ৬৮তম ফিল্মফেয়ার পুরস্কার ২০২২ সালে মুক্তিপ্রাপ্ত চলচ্চিত্রসমূহকে সম্মাননা প্রদান করে। "ফিল্মফেয়ার" ম্যাগাজিনের সম্পাদক জিতেশ পিল্লাই এক সংবাদ সম্মেলনে হুন্দাইকে টাইটেল স্পন্সর হিসেবে ঘোষণা করেন। অভিনেতা সালমান খান এবং আয়ুষ্মান খুরানা এবং মনীশ পলকে সহ-উপস্থাপক হিসেবে ঘোষণা করা হয়, এবং অভিনেতা টাইগার শ্রফ, ভিকি কৌশল, কার্তিক আর্যন, জ্যাকলিন ফার্নান্দেজ, জাহ্নবী কাপুর, বরুণ ধবন এবং গোবিন্দার অনুষ্ঠান চলাকালীন অভিনয় করার ঘোষণা দেওয়া হয়। অনুষ্ঠানটি ২০২৩ সালের ২৭শে এপ্রিল অনুষ্ঠিত হয় এবং ২৮শে এপ্রিল কালারস টিভিতে সম্প্রচারিত হয়।
২০২৩ সালের ২৪শে এপ্রিল ফিল্মফেয়ার মনোনয়ন ঘোষণা করে
২০২৩ সালের ২৪শে এপ্রিল কারিগরী পুরস্কারের মনোনয়ন ঘোষণা করা হয়।
২১তম জি সিনে পুরস্কার

২১তম জি সিনে পুরস্কার ২০২২ সালে মুক্তিপ্রাপ্ত সেরা ভারতীয় হিন্দি ভাষার চলচ্চিত্রসমূহকে স্বীকৃতি প্রদান করে। অনুষ্ঠানটি ২০২৩ সালের ২৬শে ফেব্রুয়ারি মুম্বইয়ে অনুষ্ঠিত হয়। অনুষ্ঠানটি উপস্থাপনা করেন আয়ুষ্মান খুরানা ও অপারশক্তি খুরানা ভ্রাতৃদ্বয়।
"" শ্রেষ্ঠ চলচ্চিত্র সমালোচকসহ সর্বাধিক ৮টি পুরস্কার অর্জন করে। এরপর জুগজুগ জিয়ো" ও "ভেড়িয়া" ৫টি করে; "দ্য কাশ্মীর ফাইলস" শ্রেষ্ঠ চলচ্চিত্রসহ ও "গঙ্গুবাই কাঠিয়াওয়াডি" ৪টি করে এবং "ভুল ভুলাইয়া ২" ৩টি পুরস্কার লাভ করে। আলিয়া ভাট দর্শকদের পছন্দ ও জুরি পছন্দ দুই শাখাতে শ্রেষ্ঠ অভিনেত্রীর পুরস্কার লাভ করেন।
২১তম জি সিনে পুরস্কার অনুষ্ঠানটি ২০২৩ সালের ২৬শে ফেব্রুয়ারি মুম্বইয়ে অনুষ্ঠিত হয় এবং ১৮ই মার্চ জি সিনেমা ও জি টিভিতে সম্প্রচারিত হয়। এটি উপস্থাপনা করে আয়ুষ্মান খুরানা ও অপারশক্তি খুরানা ভ্রাতৃদ্বয়। আলিয়া ভাট, কার্তিক আর্যন, টাইগার শ্রফ, বরুণ ধবন, শাহিদ কাপুর, রশ্মিকা মন্দানা, পূজা হেগড়ে, ও কিয়ারা আডবাণী নৃত্য পরিবেশন করেন।
অভিভাবন

অভিভাবন হল সেই মনস্তাত্ত্বিক প্রক্রিয়া যার মাধ্যমে একজন ব্যক্তি তার নিজের বা অন্য ব্যক্তির কাঙ্খিত চিন্তাভাবনা, অনুভূতি এবং আচরণগুলিকে উদ্দীপনা উপস্থাপনের মাধ্যমে পরিচালনা করে যা সচেতন প্রচেষ্টার উপর নির্ভর না করে প্রতিফলন হিসাবে প্রকাশ করতে পারে।
ঊনবিংশ শতাব্দীর মনোবিজ্ঞানের লেখক যেমন উইলিয়াম জেমস বিশেষ ধারণার পরিপ্রেক্ষিতে "পরামর্শ" ও "অভিভাবন" শব্দগুলি ব্যবহার করেছেন যেটি অন্য ধারণাটি মাথায় আনলে অন্যটিকে পরামর্শ দিতে বলা হয়েছিল। ক্লার্ক লিওনার্ড হুল এবং অন্যান্যদের দ্বারা সম্মোহনের প্রাথমিক বৈজ্ঞানিক গবেষণা বিশেষ ও প্রযুক্তিগত অর্থে এই শব্দগুলির অর্থ প্রসারিত করেছে (হুল, ১৯৩৩)।
সম্মোহন পরামর্শের মূল নিউরোসাইকোলজিকাল তত্ত্বটি ১৮৫২ সালে উইলিয়াম বেঞ্জামিন কার্পেন্টার ঘোষণা করা আইডিওমোটর রিফ্লেক্স প্রতিক্রিয়ার উপর ভিত্তি করে তৈরি করা হয়েছিল, সেই নীতি যার মাধ্যমে জেমস ব্রেডের সম্মোহনী ঘটনা তৈরি করা হয়েছিল।
২০তম জি সিনে পুরস্কার

২০তম জি সিনে পুরস্কার ২০১৯ সালে মুক্তিপ্রাপ্ত সেরা ভারতীয় হিন্দি ভাষার চলচ্চিত্রসমূহকে স্বীকৃতি প্রদানের লক্ষ্যে আয়োজিত অনুষ্ঠান। এটি ২০২০ সালের ১৩ই মার্চ মুম্বইয়ে অনুষ্ঠিত হয়।
রণবীর সিং "গল্লি বয়" চলচ্চিত্রের জন্য দর্শকদের পছন্দ শাখায় শ্রেষ্ঠ অভিনেতা ও সিদ্ধান্ত চতুর্বেদীর সাথে যৌথভাবে শ্রেষ্ঠ পর্দা জুটি বিভাগে দুটি পুরস্কার লাভ করেন। সিদ্ধান্ত শ্রেষ্ঠ নবাগত অভিনেতার পুরস্কার এবং রণবীর সিংয়ের সাথে যৌথভাবে শ্রেষ্ঠ পর্দা জুটি বিভাগে দুটি পুরস্কার অর্জন করেন।
২০তম জি সিনে পুরস্কার অনুষ্ঠানটি ২০২০ সালের ১৩ই মার্চ মুম্বইয়ে অনুষ্ঠিত হয় এবং ২৮শে মার্চ জি সিনেমা ও জি টিভিতে সম্প্রচারিত হয়। রাজকুমার রাও, অপারশক্তি খুরানা ও কার্তিক আর্যন অনুষ্ঠানটি উপস্থাপনা করেন। হৃতিক রোশন, রণবীর সিং, সারা আলি খান, তাপসী পান্নু, রাজকুমার রাও, অনন্যা পাণ্ডে, কার্তিক আর্যন, অপারশক্তি খুরানা ও গোবিন্দা এই অনুষ্ঠানে নৃত্য পরিবেশন করেন।
জন্মচিহ্ন

জন্মচিহ্ন হল ত্বকে জন্মগত, সৌম্য অনিয়ম যা জন্মের সময় উপস্থিত থাকে বা জন্মের পরপরই দেখা যায়—সাধারণত প্রথম মাসে। এটি ত্বকের যেকোন স্থানে হতে পারে। এগুলি রক্তবাহ, মেলানোসাইট, মসৃণ পেশী, স্নেহ পদার্থ, কেরাটিনোসাইট বা ফাইব্রোব্লাস্টের অতিরিক্ত বৃদ্ধির কারণে ঘটে।
চর্মরোগ বিশেষজ্ঞদের মতে জন্মচিহ্ন দুই প্রকার: 'পিগমেন্টেড জন্মচিহ্ন' ও 'ভাস্কুলার জন্মচিহ্ন'। অতিরিক্ত ত্বকের রঙ্গককোষের কারণে পিগমেন্টেড জন্মচিহ্নগুলো: 'মেলানোসাইটিক নেভাস', 'ক্যাফে আউ লাইট স্পট' এবং 'মঙ্গোলীয় দাগ'। ভাস্কুলার বার্থমার্ক, যাকে লাল জন্ম চিহ্নও বলা হয়, রক্তনালী বৃদ্ধির কারণে হয় এবং এর মধ্যে রয়েছে 'ম্যাকুলার স্পট' (স্যামনপ্যাচ),  'হেম্যানজিওমাস' ও 'পোর্ট-ওয়াইন স্পট'। ১০ জনের মধ্যে ২ জনে একটু বেশি শিশুর ১ বছর বয়সের মধ্যে ভাস্কুলার জন্মচিহ্ন থাকে। বেশ কিছু জন্মচিহ্নের ধরন হল ত্বকের ক্ষতগুলির গ্রুপের অংশ যা নেভি বা নাভি নামে পরিচিত, যেটি ল্যাটিন হল "জন্মচিহ্ন"।
ত্বকের কোষগুলির বিকাশ ও স্থানান্তর নিয়ন্ত্রণকারী কারণগুলির স্থানীয় ভারসাম্যহীনতার ফলে জন্মচিহ্নগুলি ঘটে। উপরন্তু, এটা জানা যায় যে ভাস্কুলার জন্মচিহ্ন বংশগত নয়।
হুবের্ত ইদাশিয়াক

হুবের্ত ইদাশিয়াক (; জন্ম: ৩ ফেব্রুয়ারি ২০০২) হলেন একজন পোলীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলির হয়ে গোলরক্ষক হিসেবে খেলেন।
২০১৭ সালে, ইদাশিয়াক পোল্যান্ড অনূর্ধ্ব-১৬ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন।
হুবের্ত ইদাশিয়াক ২০০২ সালের ৩রা ফেব্রুয়ারি তারিখে পোল্যান্ডের পোমেরানিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ইদাশিয়াক পোল্যান্ড অনূর্ধ্ব-১৬ এবং পোল্যান্ড অনূর্ধ্ব-১৭ দলের হয়ে খেলার মাধ্যমে পোল্যান্ডের প্রতিনিধিত্ব করেছেন। পোল্যান্ডের বয়সভিত্তিক দলের হয়ে তিনি প্রায় ২ বছরে ৭ ম্যাচে অংশগ্রহণ করেছেন।
আসিম মুনির

আসিম মুনির পাকিস্তান সেনাবাহিনীর একজন ফিল্ড মার্শাল এবং বর্তমান সেনাপ্রধান। সেনাপ্রধান হওয়ার পূর্বে তিনি সেনা সদরে কোয়ার্টার মাস্টার জেনারেল ছিলেন। তিনি ১৭ জুন ২০১৯ তারিখ থেকে ৬ অক্টোবর ২০২১ তারিখ পর্যন্ত গুজরানওয়ালার ৩০ কোরের কমান্ডার ছিলেন। তিনি ২০১৯ সালের ১৬ জুন পর্যন্ত লেঃ জেনারেল পদবীতে পাকিস্তানের গোয়েন্দা সংস্থা ইন্টার সার্ভিসেস ইন্টেলিজেন্সের মহাপরিচালক ছিলেন।
১৯৮৬ সালে ২৩তম ফ্রন্টিয়ার ফোর্স ব্যাটেলিয়নে কমিশন পান আসিম, তিনি অফিসার্স ট্রেনিং স্কুল, মংলাতে ১৭তম ব্যাচে প্রশিক্ষণরত ছিলেন। ২০১৮ সালের সেপ্টেম্বরে আসিম লেফটেন্যান্ট জেনারেল পদে পদোন্নতি প্রাপ্ত হন এবং তাকে আইএসআই-এর মহাপরিচালক হিসেবে নিয়োগ দেওয়া হয়। এর আগে তিনি সামরিক গোয়েন্দা পরিদপ্তরের মহাপরিচালক ছিলেন। ২০১৮ সালের মার্চে তাকে হিলাল-ই-ইমতিয়াজ পদক প্রদান করা হয়। এর আগে তিনি পাকিস্তানের উত্তরাঞ্চলের একটি ডিভিশনের নেতৃত্ব প্রদান করেন। ২০১৯ সালের জুন মাসে আসিম গুজরানওয়ালার ৩০ কোরের কমান্ডার নিযুক্ত হন।
যশবীর ত্রিপুরা

জশবীর ত্রিপুরা (জন্ম ১ ফেব্রুয়ারি ১৯৫৯) একজন ভারতীয় রাজনীতিবিদ এবং ২০০৩ সাল থেকে জোলাইবাড়ি আসন থেকে ত্রিপুরা বিধানসভার সদস্য। তিনি ভারতের কমিউনিস্ট পার্টির (মার্কসবাদী) সদস্য এবং গণমুক্তি পরিষদের কেন্দ্রীয় কমিটির সদস্য।
যশবীর ছিলেন ত্রিপুরা সরকার। শিক্ষক নিয়োগকর্তা এবং ১৯৯৮ থেকে ২০০২ পর্যন্ত টিজিটিএ এবং টিইউকেসি-এর সদস্য। ২০০৩ সালের ত্রিপুরা বিধানসভা নির্বাচনে, তিনি প্রথমবার জোলাইবাড়ি কেন্দ্র থেকে সিপিআই(এম) টিকিটে নির্বাচিত হন। এছাড়াও তিনি ২০০৮, ২০১৩ এবং ২০১৮ সালে বিধায়ক হিসাবে পুনঃনির্বাচিত হন।
সিন্ধুচন্দ্র জামাতিয়া

সিন্ধুচন্দ্র জামাতিয়া ত্রিপুরার একজন ভারতীয় রাজনীতিবিদ। তিনি ত্রিপুরার গোমতী জেলার অম্পিনগর প্রতিনিধিত্বকারী বিধানসভার সদস্য (এমএলএ)। তিনি ইন্ডিজেনাস পিপলস ফ্রন্ট অফ ত্রিপুরা (আইপিএফটি) এর সাথে যুক্ত।
২০২৩ পুরুষ টি২০আই নর্ডীয় কাপ

২০২৩ পুরুষ টি২০আই নর্ডীয় কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট সিরিজ যেটি ২০২৩ সালের মে মাসে ডেনমার্কে অনুষ্ঠিত হয়। সিরিজে স্বাগতিক ডেনমার্কের সঙ্গে অংশগ্রহণ করে নরওয়ে, ফিনল্যান্ড ও সুইডেন। সিরিজে বিজয়ী হয় ডেনমার্ক।
সুইডেন দলে তাসাদুক হোসেন, নজর মোহাম্মদ ও হুমায়ুন কবির জ্যোতিকে রিজার্ভ খেলোয়াড় হিসেবে রাখা হয়। ফিনল্যান্ড দলে রিজওয়ান আলিকে রিজার্ভ খেলোয়াড় হিসেবে রাখা হয়।
 চ্যাম্পিয়ন
প্রমোদতরী

প্রমোদতরী (ইংরেজী: Yacht "ইঁয়াট/ঞাট") হল একটি শক্তিশালী জাহাজ বা নৌকা, যা আনন্দ, সমুদ্র ভ্রমণের জন্য ব্যবহৃত হয়। that is used for pleasure, cruising, or racing. ইয়ট শব্দটির ইংরেজি প্রতিশব্দ Yacht এসেছে ডাচ শব্দ “jacht,” থেকে যার অর্থ শিকার করা। উৎপত্তিগত দিক থেকে এটি হালকা, দ্রুত জলে ভাসানো যায় এমন জলযানকে বুঝায় যা ডাচ নৌবাহিনী জলদস্যু তাড়াতে ব্যবহার করতো। সাধারণত ইয়ট শব্দটি পাল তোলা অথবা মোটরের সাহায্যে চলা রাত্রিযাপনের উপর্যুক্ত কেবিনসহ জলযানকে বোঝাতে ব্যবহৃত হয়। এই ধরনের একটি জাহাজের দৈর্ঘ্য কমপক্ষে ৩৩ ফুট (১০ মিটার) হতে পারে এবং জাহাজটিকে ভাল নান্দনিক গুণাবলীসম্পন্ন বলে মানা হয়। 
বাণিজ্যিক ইয়ট কোড এবং তার বেশি বড় ইয়টকে শ্রেণীবদ্ধ করে। এই ধরনের ইঁয়াটগুলির জন্য সাধারণত একজন ভাড়া করা ক্রু প্রয়োজন হয় এবং এগুলির নির্মানের মাপকাঠি থাকে সাধারন ইয়াট গুলোর চেয়ে অনেক বেশি উর্ধে। 
বড় ইঁয়াটগুলির ক্ষেত্রে নিন্মলিখিত ভাবে শ্রেণিবিভাগ প্রযোজ্য:
বানিজ্যিক- ১২ জনের বেশি যাত্রী ধারনক্ষমতা বিশিষ্ট 
ব্যক্তিগত- শুধুমাত্র মালিক এবং জনাকয়েক অতিথির ধারনক্ষমতা বিশিষ্ট এবং পতাকা সম্বলিত( যে দেশের অধীনে এটি নিবন্ধিত সে দেশের পতাকা)। 
একটি সুপারইয়াট (কখনও কখনও ) সাধারণত এর চেয়ে দীর্ঘ যে কোনো ইয়টকে (পাল বা শক্তি) বোঝায় । 
রেসিং ইয়ট নামে আরেক ধরনের ইয়ট আছে যা আরামের চেয়ে কর্মক্ষমতার উপর জোর দেওয়ার জন্য মূলত তৈরি করা হয়। 
চার্টার ইয়টগুলি লাভের জন্য একটি ব্যবসা হিসাবে পরিচালিত হয়। ২০২০ সাল পর্যন্ত পেশাদার ক্রু নিয়োগের জন্য পর্যাপ্ত আকারের ১৫,০০০ টিরও বেশি ইয়ট ছিল।
অ্যামেরিসিয়াম ডাই অক্সাইড

অ্যামেরিসিয়াম ডাই অক্সাইড (AmO) হল আমেরিসিয়ামের একটি যৌগ, যা কালো রংয়ের। কঠিন অবস্থায় AmO ফ্লোরাইট, CaF এর ন্যায় গঠন গ্রহণ করে। এটি থেকে আলফা কণা নির্গত হয়।
অ্যামেরিসিয়াম ডাই অক্সাইডকে অ্যামেরিসিয়াম(III) ক্লোরাইডের দ্রবণ হিসাবে অ্যামেরিসিয়াম মৌলটিকে সংরক্ষণ করার সময় আলফা বিকিরণ উদ্ভূত হয় কারণ এবং হাইড্রোক্লোরিক অ্যাসিডে এটি সময়ের সাথে নষ্ট যায়। তরল স্টোরেজ সমস্যা সমাধানের জন্য, ওক রিজ ন্যাশনাল ল্যাবরেটরির বিজ্ঞানীরা নিরাপদ হ্যান্ডলিং এবং আরও দক্ষ স্টোরেজের জন্য তরল অ্যামেরিসিয়াম-অ্যাসিড দ্রবণকে অ্যামেরিসিয়ামের একটি প্রসিপিটেটেড ফর্মে পরিণত করার জন্য একটি সংশ্লেষণ তৈরি করেছেন।
১৯৬০ সালে ওক রিজ ন্যাশনাল ল্যাবরেটরিতে অ্যামেরিসিয়াম ডাই অক্সাইডকে প্রথম সংশ্লেষিত করা হয়। হাইড্রোক্লোরিক অ্যাসিডে অ্যামেরিসিয়াম দ্রবীভূত করে এবং তারপর অ্যামোনিয়াম হাইড্রোক্সাইড ( দিয়ে অতিরিক্ত অ্যাসিডকে প্রশমিত করা হয়)। তারপর, সম্পৃক্ত অক্সালিক অ্যাসিড দ্রবণ () নিস্তেজ গোলাপী আমেরিসিয়াম (III) অক্সালেট স্ফটিককে গলানোর জন্য দ্রবণে যোগ করা হয়। একবার সম্পূর্ণ তরলে পরিণত হয়ে গেলে, কাই তৈরি করতে অতিরিক্ত অক্সালিক অ্যাসিড যোগ করা হয়। অ্যামেরিসিয়াম অক্সালেট এবং অক্সালিক অ্যাসিডের কাই থেকে অ্যামেরিসিয়াম অক্সালেট ফিল্টার করার আগে, পানি দিয়ে ধুয়ে এবং বাতাসে আংশিকভাবে শুকিয়ে নেওয়া হয়।
তারপর অ্যামেরিসিয়াম অক্সালেটকে একটি প্ল্যাটিনাম পাত্রে ভস্মীকরণ করা হয়। প্রথমে এ একটি চুল্লিতে শুকানো হয় এবং তারপর এ উত্তপ্ত হয় । যখন বিভাজন শুরু হয়, তখন অক্সালেট কাঙ্খিত কালো আমেরিসিয়াম ডাই অক্সাইডে পরিণত হবে। নতুন গঠিত ডাই অক্সাইডে কোন অক্সালেট অবশিষ্ট নেই তা নিশ্চিত করার জন্য, চুল্লির তাপমাত্রা বৃদ্ধি করা হয় এবং এ রাখা হয় তারপর ধীরে ধীরে কক্ষ তাপমাত্রায় () তাপমাত্রায় ঠান্ডা করা হয়।
অ্যামেরিসিয়াম ডাই অক্সাইড হলো আয়নিক স্মোক ডিটেক্টরে সবচেয়ে বেশি ব্যবহৃত অ্যামেরিসিয়াম যৌগ। ডাই অক্সাইড ফর্ম জলে অদ্রবণীয়, এটি উৎপাদনে পরিচালনা করা তুলনামূলকভাবে নিরাপদ করে তোলে।
২০১০ এর দশকের শেষের দিকে, গভীর মহাকাশ অনুসন্ধান মহাকাশযান এবং উপগ্রহের জন্য রেডিওআইসোটোপ থার্মোইলেকট্রিক জেনারেটর (RTGs) এর শক্তির উৎস হিসেবে অ্যামেরিসিয়াম ডাই অক্সাইড যৌগটি ESA- অধিক পরিমাণে ব্যবহার করে থাকে। অ্যামেরিসিয়াম ডাই অক্সাইড তৈরির জন্য একটি সম্পূর্ণ স্বয়ংক্রিয় রাসায়নিক প্রক্রিয়া ব্রিস্টল বিশ্ববিদ্যালয়ের পারমাণবিক গবেষকরা যুক্তরাজ্যের কুম্বরিয়ায় সেলাফিল্ড পারমাণবিক সাইটে প্রয়োগ করার জন্য তৈরি করেছিলেন। এটি ওক রিজ ন্যাশনাল ল্যাবরেটরিতে বিকশিত ঐতিহাসিক উৎপাদন পদ্ধতির মতো একই নীতির উপর ভিত্তি করে।
অ্যালুমিনিয়াম এবং একটি অতিরিক্ত ফ্লাক্সিং এজেন্টের সাথে অ্যামেরিসিয়াম ডাই অক্সাইড গলিয়ে অ্যামেরিসিয়াম-অ্যালুমিনিয়াম সংকর তৈরি করা যেতে পারে। তৈরি করা সংকর ধাতু অন্যান্য ট্রান্সউরানিক নিউক্লাইড তৈরি করতে নিউট্রন বিকিরণ সহ্য করতে পারে।
শূরঙ্গম মন্ত্র

শূরঙ্গম বা শূরঙ্গম মন্ত্র হল পূর্ব এশিয়ার বৌদ্ধ অনুশীলনের একটি ধারণী বা দীর্ঘ মন্ত্র । যদিও আধুনিক তিব্বতে তুলনামূলকভাবে অজানা, তিব্বতীয় বৌদ্ধ গ্রন্থাবলিতে বেশ কয়েকটি শূরঙ্গম মন্ত্র গ্রন্থ রয়েছে। চীনা চ্যন বৌদ্ধ ঐতিহ্যের সাথে এর দৃঢ় সম্পর্ক রয়েছে। 
মন্ত্রটি ছিল, "শূরঙ্গম সূত্রের" প্রথম অধ্যায় অনুসারে, ঐতিহাসিকভাবে গৌতম বুদ্ধ মঞ্জুশ্রীকে আনন্দকে রক্ষা করার জন্য অর্হত হওয়ার আগে প্রেরণ করেছিলেন। এটি আবার বুদ্ধ কর্তৃক সন্ন্যাসী এবং সাধারণ অনুগামীদের একটি সমাবেশের সামনে উচ্চারিত হয়েছিল। 
জনপ্রিয় ছয়-অক্ষরযুক্ত মন্ত্র " ওঁ মণিপদ্মে হুঁ " এবং নীলকণ্ঠ ধারণীর মতো, শূরঙ্গম মন্ত্রটি অবলোকিতেশ্বরের অনুশীলনের সমার্থক, যিনি পূর্ব এশীয় বৌদ্ধধর্ম এবং তিব্বতি বৌদ্ধধর্ম উভয়েরই একটি গুরুত্বপূর্ণ বোধিসত্ত্ব । শূরঙ্গম মন্ত্রটি ব্যাপকভাবে বৌদ্ধ দেবতাদের উল্লেখ করে যেমন বোধিসত্ত্ব মঞ্জুশ্রী, মহাকাল, সিতাতপত্র, বজ্রপানি এবং পাঁচটি তথাগত, বিশেষ করে ভৈষজ্যগুরু । এটি প্রায়শই সুরক্ষা বা শুদ্ধিকরণের জন্য ব্যবহৃত হয়, কারণ এটি প্রায়শই মঠগুলিতে প্রতিদিনের সকালের অধিবেশনের অংশ হিসাবে আবৃত্তি করা হয়।
"শূরঙ্গম সূত্রের" মধ্যে, সংস্কৃত মন্ত্র (বিভিন্নভাবে ধারণী বা মন্ত্র নামে পরিচিত) এতে রয়েছে, এটি "সিতাতপত্রোষ্ণীষ ধারণী", "শূরঙ্গম মন্ত্র" (চীনা : : নামে পরিচিত। 楞嚴咒) পূর্ব এশীয় বৌদ্ধধর্মে সুপরিচিত এবং জনপ্রিয়ভাবে উচ্চারিত হয়, যেখানে এটি "শ্বেত ছত্র ধারণী" ( : 大白傘蓋陀羅尼)। তিব্বতি বৌদ্ধধর্মে, এটি "শ্বেত ছত্র" ( : "gdugs dka"
"r" )
বৈরোচন

বৈরোচন () বা মহাবৈরোচন হলেন মহাযান ও বজ্রযান বৌদ্ধ ঐতিহ্যের মহাজাগতিক বা আধ্যাত্মিক বুদ্ধ। অবতংসক সূত্রে তিনি ঐতিহাসিক গৌতম বুদ্ধের ধর্মকায় হিসেবে বিবেচিত।
পূর্বএশীয় বৌদ্ধধর্মে বৈরোচনকে শূন্যতা ধারণার মূর্ত প্রতীক হিসেবে ব্যাখ্যা কর হয়। মহাযান ও বজ্রযান ঐতিহ্যের পঞ্চতথাগতের ধারণায় বৈরোচন কেন্দ্রে রয়েছে এবং তিনি আদিবুদ্ধ হিসাবে বিবেচিত হয়। পূর্বএশীয় গূঢ়বাদী বৌদ্ধধর্মে, তাকে মহাজাগতিক বুদ্ধ হিসাবে বিবেচনা করা হয় যার দেহ সমগ্র মহাবিশ্ব, ধর্মধাতু।
সেশন (সফটওয়্যার)

সেশন একটি ক্রস-প্ল্যাটফর্ম এন্ড-টু-এন্ড এনক্রিপ্ট করা তাৎক্ষণিক বার্তাপ্রদান অ্যাপ্লিকেশন। এটি অলাভজনক অক্সেন প্রাইভেসি টেক ফাউন্ডেশনের অধীনে অক্সেন প্রজেক্ট দ্বারা তৈরি করা হয়েছে। এটি প্রেরণের জন্য একটি বিকেন্দ্রীভূত নেটওয়ার্ক ব্যবহার করে। ব্যবহারকারীরা একক ব্যক্তিকে এবং দলবদ্ধ ব্যক্তিবর্গকে বার্তা পাঠাতে পারে, যার মধ্যে ফাইল, ভয়েস নোট, ছবি এবং ভিডিও অন্তর্ভুক্ত থাকতে পারে।
সেশনে একটি অ্যাকাউন্ট তৈরি করতে মোবাইল নম্বর বা ইমেইল ঠিকানা প্রয়োজন হয় না। এটি ব্যবহারকারী তৈরি অথবা শনাক্তকরণের জন্য এলোমেলোভাবে তৈরি করা ৬৬-সংখ্যার আলফা-সংখ্যাসূচক নম্বর ব্যবহার করে। ব্যবহারকারীদের মধ্যে যোগাযোগ (বার্তা, ভয়েস ক্লিপ, ফটো এবং ফাইল) সেশন প্রোটোকল ব্যবহার করে এন্ড-টু-এন্ড এনক্রিপ্ট করা হয়, এটি সিগন্যাল প্রোটোকলের একটি ডেরিভেটিভ। একটি টর-সদৃশ বিকেন্দ্রীভূত সার্ভার নেটওয়ার্ক, অক্সেন সার্ভিস নোড নামে পরিচিত, সেশন দ্বারা বার্তা আদান-প্রদানের জন্য ব্যবহৃত হয়। অক্সেন প্রজেক্ট এই নেটওয়ার্কের জন্য ব্যবহারকারীর বার্তাগুলির মেটাডেটা সঞ্চয়, ট্র্যাক বা লগ না করতে চায়।
২০২১ সালে তৃতীয় পক্ষের কুয়ার্কস্লাব দ্বারা একটি স্বাধীন পর্যালোচনা করা হয়েছিল যা এই দাবিগুলিকে যাচাই করেছে৷
সেশন বহু ধাপের প্রমাণীকরণ সমর্থন করে না। অন্তর্নিহিত প্রোটোকলগুলি এখন পর্যন্ত একটি উন্নয়নমূলক পর্যায়ে রয়েছে।
লিবন

লিবন হল একটি ভয়েস ওভার ইন্টারনেট প্রোটোকল অ্যাপ্লিকেশন যা আইওএস এবং অ্যান্ড্রয়েডের জন্য অরেঞ্জ এসএর সহায়ক সংস্থা দ্বারা তৈরি করা হয়েছে। অ্যাপ্লিকেশানটি ৯০টি দেশে অ্যাপ স্টোর এবং গুগল প্লেতে বিনামূল্যে পাওয়া যায়, যেখানে মার্কিন যুক্তরাষ্ট্রের মতো টেলিকমিউনিকেশন শিল্পে অরেঞ্জের উপস্থিতি নেই।
লেওয়েব সম্মেলনের আগে ২০০৯ সালের নভেম্বরে পরীক্ষার জন্য লিবন বিটা সংস্করণ চালু করা হয়েছিল। অ্যাপটির প্রথম সংস্করণটিকে "অন অ্যাড্রেস বুক" বলা হয় এবং এটি শুধুমাত্র অ্যান্ড্রয়েডে উপলব্ধ ছিল। বর্তমান নামটি আসল নামের সংক্ষিপ্ত রূপ, যা মূলতঃ "Life is Better ON" (লাইফ ইজ বেটার অন) ছিল। অ্যাপটির সমস্ত সংস্করণ তাদের নামের সাথে "ON" বা "Libon" অন্তর্ভুক্ত করেছে।
২০১১ সালের মার্চে অরেঞ্জ ডেমো কনফারেন্সে "অন ভয়েসফিড" চালু করে, একটি ভিজ্যুয়াল ভয়েসমেল আইওএস অ্যাপ, যা ব্যবহারকারীদের তাদের ভয়েসমেল অভিবাদনগুলি রেকর্ড করে বা টাইপ করে ব্যক্তিগতকৃত করতে সক্ষম করে৷
২০১২ সালের ২১শে নভেম্বর অরেঞ্জ একটি ভিওআইপি বৈশিষ্ট্য যোগ করে, অ্যাপটির ব্যবহারকারী ইন্টারফেস আপডেট করে এবং আনুষ্ঠানিকভাবে অ্যাপটিকে "লিবন"-এ পুনঃব্র্যান্ড করে। অ্যাপটি যেকোনো আইফোন ব্যবহারকারী বিনামূল্যে ব্যবহার করতে পারে, যদিও ভয়েসমেল ট্রান্সক্রিপ্ট এবং ইমেল কপির মতো বৈশিষ্ট্যগুলি একটি ফ্রিমিয়াম মডেলে চার্জ করা হয়েছিল। অ্যান্ড্রয়েড সংস্করণটি ২০১৩ সালের প্রথম প্রান্তিকে প্রকাশিত হয়েছিল। অরেঞ্জের "শো হ্যালো!" সম্মেলনে স্টেফান রিচার্ড নতুন পরিষেবাটি ঘোষণা করেছিলেন।
২০১৫ সালের মার্চে অ্যাপটিতে "রিচ মি" বৈশিষ্ট্যটি যোগ করা হয়েছিল, যা অন্যান্য ক্যারিয়ারদের দ্বারা ব্যবহৃত ওয়াই-ফাই কলিং বৈশিষ্ট্যের প্রতিযোগী, ওয়াইফাইয়ের মাধ্যমে কলগুলি গ্রহণ করার অনুমতি দেয়। ২০১৬ সালের ৩০শে জুন অরেঞ্জ এমন বৈশিষ্ট্যগুলি সরিয়ে দিয়েছে যা ভয়েস ওভার আইপি আউট কার্যকারিতার উপর কেন্দ্রীভূত ছিলনা।
সিনেট অ্যাপ্লিকেশনটিকে একটি ইতিবাচক পর্যালোচনা দিয়েছে, অ্যাপটির অন্যান্য ব্যবহারকারীদের কাছে এর আনলিমিটেড বিনামূল্যে কল এবং কলের গুণমানের প্রশংসা করেছে, যদিও তারা এর সদস্যতা পরিষেবাকে নিয়ে সমালোচনা করেছে।
অরেঞ্জের মতে অ্যাপটির ২০১১ সালে "হাজার হাজার" সক্রিয় ব্যবহারকারী ছিল, যারা প্রতিদিন গড়ে সাত বার অ্যাপ ব্যবহার করেছিল।
হানিনেট প্রকল্প

হানিনেট প্রকল্প হচ্ছে একটি আন্তর্জাতিক নিরাপত্তা গবেষণা সংস্থা যা হালনাগাদকৃত সাইবার হামলার তদন্ত করে এবং হ্যাকারদের আচরণগত ধরণগুলিকে ট্র্যাক করে ইন্টারনেট নিরাপত্তা উন্নত করার জন্য উন্মুক্ত সোর্স নিরাপত্তা সরঞ্জাম তৈরি করে।
হানিনেট প্রকল্প ১৯৯৯ সালে একটি দলের একটি ছোট মেইলিং তালিকা হিসাবে শুরু হয়েছিল। গ্রুপটি প্রসারিত হয় এবং ২০০০ সালের জুনে আনুষ্ঠানিকভাবে নিজেকে হানিনেট প্রকল্প নামে পরিচয় দেয়া শুরু করে।
এই প্রকল্পে ব্রাজিল, ইন্দোনেশিয়া, গ্রীস, ভারত, মেক্সিকো, ইরান, অস্ট্রেলিয়া, আয়ারল্যান্ড এবং মার্কিন যুক্তরাষ্ট্রের অনেকগুলিসহ বিশ্বজুড়ে কয়েক ডজন সক্রিয় অধ্যায় অন্তর্ভুক্ত রয়েছে।
হানিনেট প্রকল্প তিনটি প্রাথমিক লক্ষ্যের উপর দৃষ্টি নিবদ্ধ করে:
হানিনেট প্রকল্পের স্বেচ্ছাসেবকরা ডেটা বিশ্লেষণের পদ্ধতি, অনন্য নিরাপত্তা টুল ডেভেলপমেন্ট এবং আক্রমণকারী ও তাদের ব্যবহার করা দূষিত সফটওয়্যার সম্পর্কে ডেটা সংগ্রহ করে নিরাপত্তা গবেষণার প্রচেষ্টায় সহযোগিতা করে। প্রকল্পের গবেষণা অধ্যায়টি গুরুত্বপূর্ণ অতিরিক্ত তথ্য প্রদান করে, যেমন আক্রমণে তাদের উদ্দেশ্য, তারা কীভাবে যোগাযোগ করে, কখন তারা সিস্টেম আক্রমণ করে এবং একটি সিস্টেমের সাথে আপস করার পরে তাদের কার্যকলাপ। এই ধরনের তথ্য নো ইওর এনিমি হোয়াইট-পেপার্স, দ্য প্রজেক্ট ব্লগ পোস্ট এবং স্ক্যান অফ দ্য মান্থ ফরেনসিক চ্যালেঞ্জের মাধ্যমে প্রদান করা হয়।
প্রকল্পটি অনেক কোম্পানির দ্বারা ব্যবহৃত একই স্পেসিফিকেশন, অপারেটিং সিস্টেম এবং নিরাপত্তাসহ অপরিবর্তিত কম্পিউটার ব্যবহার করে। এই কম্পিউটার উৎপাদন সিস্টেমগুলি অনলাইনে যোগ করা হয় এবং স্বেচ্ছাসেবকদের নেটওয়ার্ক আক্রমণ বা সন্দেহজনক কার্যকলাপের জন্য নেটওয়ার্ক পর্যবেক্ষণ করে। অনুসন্ধানগুলি জনসাধারণের দ্বারা দেখার জন্য কোম্পানির সাইটে প্রকাশিত হয়।
ঢাকা দ্বিতীয় বিভাগ ফুটবল লিগ

ঢাকা দ্বিতীয় বিভাগ ফুটবল লিগ ( ) বাংলাদেশের চতুর্থ স্তরের ফুটবল লিগ এবং ঢাকার দ্বিতীয় সর্বোচ্চ লিগ বিভাগ। লিগটি আনুষ্ঠানিকভাবে ১৯৪৮ সালে ঢাকা লিগের দ্বিতীয় স্তর হিসাবে প্রতিষ্ঠিত হয়েছিল, যখন বাংলাদেশ তখনও পাকিস্তানের নিয়ন্ত্রণে ছিল।
১৯৯২ সাল পর্যন্ত এটি ছিল বাংলাদেশী ফুটবলের দ্বিতীয় স্তর, যা ১৯৯৩ সালে বর্তমানে বিলুপ্ত ঢাকা প্রথম বিভাগ ফুটবল লিগ দ্বারা প্রতিস্থাপিত হয়েছিল। ২০১২ সালে লিগটি দেশের চতুর্থ স্তরে পরিণত হয়। সুপার লিগের রাউন্ডে শীর্ষস্থানীয় দুটি দল স্বয়ংক্রিয়ভাবে ঢাকা সিনিয়র ডিভিশন লিগে (পূর্বে ঢাকা লিগ) উন্নীত হয়।
লিগটি দেশের আধা-পেশাদার ফুটবলের দ্বিতীয় সর্বোচ্চ বিভাগ এবং এটি বাংলাদেশ ফুটবল ফেডারেশন (বিএফএফ) তত্ত্বাবধানে ঢাকা মেট্রোপলিশন ফুটবল কমিটি দ্বারা পরিচালিত হয়।
২০১৭ সালে ৮ জুন তারিখে বাংলাদেশ ফুটবল ফেডারেশন ২০১৬-১৭ লিগের সময় ঢাকা ইউনাইটেড স্পোর্টস ক্লাব এবং ফ্রেন্ডস সোশ্যাল ওয়েলফেয়ার সংস্থা ছেড়ে দেয় কারণ উভয় ক্লাবই একটি নির্দিষ্ট ম্যাচ খেলার জন্য দোষী সাব্যস্ত হয়। তাদের উভয়কে ৫০০০০ টাকা জরিমানা করা হয়েছিল এবং ঢাকা ইউনাইটেড স্পোর্টস ক্লাবের তিনজন খেলোয়াড়কে ফিক্সড-ম্যাচে জড়িত থাকার কারণে বিভিন্ন মেয়াদে সাসপেন্ড করা হয়েছিল যার ফলে ফ্রেন্ডস সোশ্যাল ওয়েলফেয়ার অর্গানাইজেশন গেমটি জিতেছিল এবং এইভাবে নির্বাসন এড়াতে পেরেছিল।
১০ নভেম্বর ২০২২ সালে বাংলাদেশ ফুটবল ফেডারেশন বিজি প্রেস স্পোর্টস এবং রিক্রিয়েশন ক্লাব এবং খিলগাঁও ফুটবল একাডেমি উভয়কেই ম্যাচ ফিক্সিংয়ের জন্য দোষী সাব্যস্ত করে। উভয় ক্লাবকে ৫ লাখ টাকা করে জরিমানা করা হয়েছে। বিজি প্রেসের তিন পয়েন্ট কাটা হয়েছে, ক্লাবের সাধারণ সম্পাদক শিকদার মশিউর রহমান, প্রধান কোচ মোঃ দেলোয়ার হোসেন এবং দলের ম্যানেজার মোঃ রফিকুল ইসলাম সরকারকে ছয় মাসের জন্য ফুটবল কার্যক্রম থেকে নিষিদ্ধ করা হয়েছে। বিজি প্রেসের পাঁচ খেলোয়াড় সালমান রহমান, মোস্তাফিজুর রহমান, শাহিন আলম প্রান্ত, স্বাধীন বিশ্বাস ও মেহেদী হাসানকেও ছয় মাসের জন্য নিষিদ্ধ করা হয়েছে এবং মোঃ তানিস মিয়াকে তিন মাসের জন্য নিষিদ্ধ করা হয়েছে। খিলগাঁও ফুটবল একাডেমি ইতিমধ্যেই লিগ থেকে বহিষ্কৃত হয়েছে এবং ক্লাবের সভাপতি হাজী মোঃ নজরুল ইসলাম, সাধারণ সম্পাদক মোঃ রফিকুল ইসলাম, প্রধান কোচ মোঃ হাবিবুর রহমান এবং টিম ম্যানেজার ফারুক আহমেদকে ছয় মাসের জন্য ফুটবল কার্যক্রমে অংশ নিতে নিষিদ্ধ করা হয়েছে।
অলবর

অলবরগণ () ছিলেন দক্ষিণ ভারতের তামিল কবি-সন্ত। তারা তাদের ইচ্ছে , পরমানন্দ এবং সেবামূলক গান, "ভক্তি" দ্বারা হিন্দুধর্মে অবদান রেখেছিলেন। তারা ছিল বৈষ্ণবধর্মের অনুসারী। তারা বিষ্ণুকে পরম তত্ত্ব রূপে আরাধনা করত।
অনেক আধুনিক শিক্ষাবিদ আলবরদের জীবনকালকে ৫ম শতাব্দী থেকে ৯ম শতাব্দীর মধ্যবর্তী সময়কাল বলে নির্ধারণ করেছেন। ঐতিহ্যগতভাবে, আলবররা খ্রিষ্টপূর্ব ৪২০০-২৭০০ -এর মধ্যেবর্তী সময়ে বসবাস করত বলে মনে করা হয়। অলবরেরা ছিলেন সংখ্যায় দশজন , যদিও অন্যান্য উল্লেখ রয়েছে, যেমন ঋষিকা দেবী আণ্ডাল এবং মধুরকবি আলবর পরবর্তীকালে অলবরদের মধ্যে অন্তর্ভুক্ত হয়েছেন।এভাবে অলবরদের সংখ্যা মোট বারো জন। 
বারো জনের মধ্যে আণ্ডালই একমাত্র মহিলা আলবর। সমসাময়িক ৬৩ শৈব নায়নারদের সাথে তারা তামিলনাড়ুর সবচেয়ে গুরুত্বপূর্ণ সাধুদের মধ্যে রয়েছেন।
তামিল ইতিহাস-এর প্রাক্ মধ্যযুগীয় সময়ে রচিত আলভারের ভক্তিমূলক রচনাগুলি বিষ্ণু এবং তার অবতারদের উপাসনার স্তোত্রের মাধ্যমে ভক্তি আন্দোলন এর পেছনে অনুঘটক হিসেবে কাজ করেছিল। তারা বৈষ্ণবধর্মের সাথে সম্পৃক্ত দেবতাদের দিব্য দেশম্ তথা ১০৮ টি দিব্য ধামের প্রশংসা করেছেন। অলবরের কবিতা প্রেমের মাধ্যমে ঈশ্বরের প্রতি "ভক্তি" কে প্রতিধ্বনিত করে।তারা এই ধরনের ভক্তি আনন্দাপ্লুত হয়ে শত শত গান গেয়েছিলেন। এসব ভক্তিগীতিগুলো অনুভূতির গভীরতা এবং অভিব্যক্তির আনন্দ উভয়কেই মূর্ত করেছে।
আলবরদের স্তোত্রের সংগ্রহটি "নালায়ীরা দিব্য প্রবন্ধ" নামে পরিচিত। আলওয়ারস্ থেকে উদ্ভূত "ভক্তি" সাহিত্য এমন একটি সংস্কৃতির প্রতিষ্ঠা ও টিকিয়ে রাখতে অবদান রেখেছে যা বৈদিক ধর্ম থেকে বিচ্যুত হয়েছিল এবং মুক্তির একমাত্র পথ হিসাবে ভক্তি অবলম্বন করেছিল। উপরন্তু, তারা তামিল ভক্তিমূলক শ্লোকগুলিতেও অবদান রেখেছিলেন। আলবরদের বিকাশের সাথে সাথে, পাঁচটি বৈষ্ণব দার্শনিক ঐতিহ্য ("সম্প্রদায়") সময়ের সাথে সাথে বিকশিত হয়েছে।
২০২২-২৩ ঢাকা তৃতীয় বিভাগ ফুটবল লিগ

২০২২-২৩ তৃতীয় বিভাগ ফুটবল লীগ হবে ঢাকা তৃতীয় বিভাগ ফুটবল লিগের ৭ তম আসর। লিগটি ফেব্রুয়ারি ২০২২ থেকে টিবিসি থেকে শুরু হয়। লিগটিতে মোট ১৫টি ফুটবল ক্লাব অংশ নেবে। 
আলমগীর সমাজ কল্যাণ কেএস বর্তমান চ্যাম্পিয়ন ২০১৯-২০ মৌসুমের শিরোপা জিতেছে। 
নিম্নলিখিত ১৫ টি দল লিগে প্রতিদ্বন্দ্বিতা করছে। নিন্মে সেগুলির নাম দেয়া হল:
সবগুলো ম্যাচই হচ্ছে বাংলাদেশের ঢাকার বীর শ্রেষ্ঠ শহীদ সিপাহী মোস্তফা কামাল স্টেডিয়াম
২০১৯-২০ ঢাকা তৃতীয় বিভাগ ফুটবল লিগ

২০১৯-২০ তৃতীয় বিভাগ ফুটবল লিগ হলো ঢাকা তৃতীয় বিভাগ ফুটবল লিগ এর ৬ তম আসর। লিগটি ২৪ ফেব্রুয়ারি শুরু হয়েছিল এবং ৯ই সেপ্টেম্বর ২০২১ তারিখে শেষ হয়। লিগেটিতে মোট ১৮টি ফুটবল ক্লাব অংশ নেয়। 
প্রথম পর্বের জন্য ১৮টি দল দুটি গ্রুপে বিভক্ত হয়। প্রতিটি গ্রুপের শীর্ষ পাঁচটি দল সুপার লিগ পর্বে খেলার যোগ্যতা অর্জন করবে। ড্র অনুষ্ঠিত হয় ১৮ ফেব্রুয়ারি ২০২১।
২০২১–২২-এ বাংলাদেশী ফুটবল

২০২১–২২-এ বাংলাদেশী ফুটবল মৌসুমের একটি সারসংক্ষেপ উপস্থাপন করে, যা দেশের প্রতিযোগিতামূলক ফুটবলের ৫০তম মৌসুম। 
লিগ জানুয়ারিতে শুরু হবে এবং শেষ হওয়ার সময়সূচী। 
লিগটি ২০ ফেব্রুয়ারি ২০২২ থেকে শুরু হয় এবং ১৩ জুন ২০২২ সালে শেষ হয় 
লিগটি ১০ আগস্ট ২০২২ থেকে শুরু হয়েছিল এবং ২৬:অক্টোবর ২০২২ তারিখে শেষ হয়েছিল
বিষ্ণু বিনোদ

বিষ্ণু বিনোদ (; জন্ম ২ ডিসেম্বর ১৯৯৩) হলেন একজন ভারতীয় ক্রিকেটার যিনি ঘরোয়া ক্রিকেটে কেরালার হয়ে খেলেন। তিনি একজন ডানহাতি উইকেট-রক্ষক-ব্যাটার এবং মাঝে মাঝে মিডিয়াম ফাস্ট বোলিং করেন।
বিষ্ণু ১৯৯৩ সালের ২ ডিসেম্বর কেরলের আলেপ্পি জেলার চেঙ্গান্নুরের ক্যালিসেরিতে জন্মগ্রহণ করেন। তিনি এমজিএম উচ্চ মাধ্যমিক বিদ্যালয়, তিরুবল্ল এবং রান্নি, পেরুনাদ উচ্চ বিদ্যালয়ে তার স্কুলিং করেন। তিনি তিরুবল্লর মার থমা কলেজ থেকে রাষ্ট্রবিজ্ঞানে স্নাতক সম্পন্ন করেন।
৩ এপ্রিল ২০১৪-এ কেরালার হয়ে ২০১৪-১৫ মৌসুমের সৈয়দ মুশতাক আলী ট্রফিতে কর্ণাটকের বিপক্ষে তার টি-টোয়েন্টি অভিষেক হয়। ২০১৪-১৫ বিজয় হাজারে ট্রফি মৌসুমে ১০ নভেম্বর ২০১৪-এ কেরালায় হায়দ্রাবাদের বিরুদ্ধে লিস্ট এ অভিষেক হয় ৫ নভেম্বর ২০১৬-এ ২০১৬-১৭ রঞ্জি ট্রফিতে কেরালার হয়ে প্রথম-শ্রেণীর ক্রিকেটে অভিষেক হয়।
২০১৮-১৯ রঞ্জি ট্রফিতে, তিনি মধ্যপ্রদেশের বিরুদ্ধে ২৮২ বলে অপরাজিত ১৯৩ রান করে তার প্রথম প্রথম-শ্রেণীর সেঞ্চুরি করেন।
তিনি ২০১৯-২০ বিজয় হাজারে ট্রফিতে কেরালার সর্বোচ্চ রান সংগ্রাহক ছিলেন ৮ ম্যাচে ৫০৮ রান করেছেন যার ৩টি সেঞ্চুরি সহ গড় ছিল ৬৩.৫০।
অক্টোবর ২০১৯-এ, তাকে ২০১৯-২০ দেওধর ট্রফির জন্য ভারত এ- এর স্কোয়াডে নাম দেওয়া হয়েছিল। তিনি প্রতিযোগিতার শেষে দুটি ম্যাচ খেলে ১১.৫০ গড়ে ২৩ রান করেন।
২০২১ সালের নভেম্বরে, তিনি ২০২১-২২ সৈয়দ মুশতাক আলী ট্রফির কোয়ার্টার ফাইনালে তামিলনাড়ুর বিরুদ্ধে সাতটি ছক্কা সহ ২৬ বলে ৬৫* রান করেছিলেন কিন্তু তার দল ম্যাচটি হেরে যায়।
২০২১ সালের ডিসেম্বরে, বিষ্ণু অপরাজিত ১০০ রান করেছিলেন, এছাড়াও সিজোমন জোসেফের সাথে ১৭৪ রানের রেকর্ড-ব্রেকিং সপ্তম উইকেট জুটি তৈরি করেছিলেন, ২০২১-২২ বিজয় হাজারে ট্রফিতে মহারাষ্ট্রের বিরুদ্ধে ম্যাচে কেরালার হয়ে ম্যাচ জিতেছিলেন।
২০১৭ সালের এপ্রিলে, বিষ্ণুকে ২০১৭ ইন্ডিয়ান প্রিমিয়ার লিগ প্রতিযোগিতার জন্য রয়্যাল চ্যালেঞ্জার্স ব্যাঙ্গালোরের হয়ে খেলতে চুক্তিবদ্ধ করা হয়েছিল উইকেট-রক্ষক-ব্যাটার রাহুলের পরিবর্তে, যিনি টুর্নামেন্ট থেকে বাদ পড়েছিলেন। তিনি মৌসুমে ৩টি ম্যাচ খেলে মোট ১৯ রান করেন এবং পরবর্তী মৌসুমে তাকে দলে রাখা হয়নি।
ইন্ডিয়ান প্রিমিয়ার লিগের ২০১৮, ২০১৯ এবং ২০২০ মৌসুমে তিনি অবিক্রিত ছিলেন।
২০২১ সালের ফেব্রুয়ারিতে, ২০২১ ইন্ডিয়ান প্রিমিয়ার লিগ প্রতিযোগিতার আগে আইপিএল নিলামে বিনোদকে দিল্লি ক্যাপিটালস কিনে নেয়। কিন্তু পুরো সিজনে তাকে বসিয়ে রাখা হয়েছিল। ২০২২ ইন্ডিয়ান প্রিমিয়ার লিগের নিলামের আগে দিল্লি তাকে ছেড়ে দিয়েছে। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে সানরাইজার্স হায়দ্রাবাদ তাকে কিনে নেয়।
বিষ্ণু একজন আক্রমণাত্মক ওপেনিং ব্যাটসম্যান যিনি নিম্ন ব্যাটিং লাইনাপের ফিনিশার হিসেবেও খেলতে পারে। উইকেটকিপার হওয়ার পাশাপাশি তিনি একজন ভাল আউটফিল্ডারও এবং প্রয়োজনীয় মিডিয়াম ফাস্ট বোলার। তিনি ঘরোয়া ক্রিকেটে সিক্স মারার ক্ষমতার জন্য বেশি পরিচিত হয়।
বাংলাদেশী ফুটবল লিগ পদ্ধতি

বাংলাদেশী ফুটবল লিগ ব্যবস্থায় দুটি বিস্তৃত উন্মুক্ত জাতীয় পেশাদার লিগ, তিনটি ঢাকা ভিত্তিক আধা-পেশাদার লিগ এবং একটি বয়স-ভিত্তিক অপেশাদার লিগ রয়েছে।
জিওভানি সিমেওনে

জিওভানি পাবলো সিমেওনে বালদিনি (; জন্ম: ৫ জুলাই ১৯৯৫; জিওভানি সিমেওনে নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৫ সালে, সিমেওনে আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় দুই বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৬ ম্যাচে ১টি গোল করেছেন।
জিওভানি পাবলো সিমেওনে বালদিনি ১৯৯৫ সালের ৫ই জুলাই তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।
সিমেওনে আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। আর্জেন্টিনার বয়সভিত্তিক দলের হয়ে তিনি প্রায় ২ বছরে ১৫ ম্যাচে অংশগ্রহণ করে ১০টি গোল এবং একটি শিরোপা জয়লাভ করেছেন।
২০১৮ সালের ৭ই সেপ্টেম্বর তারিখে, ২৩ বছর, ২ মাস ও ২ দিন বয়সে, ডান পায়ে ফুটবল খেলায় পারদর্শী সিমেওনে গুয়াতেমালার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৯ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি আর্জেন্টিনা ৩–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে সিমেওনে সর্বমোট ৫ ম্যাচে ১টি গোল করেছেন।
ঢাকা তৃতীয় বিভাগ ফুটবল লিগ

ঢাকা তৃতীয় বিভাগ ফুটবল লিগ ( ) বাংলাদেশের পঞ্চম-স্তরের ফুটবল লিগ। সেইসাথে ঢাকার তৃতীয় এবং সর্বনিম্ন লিগ বিভাগ। এটি ১৯৪৮ সালে ঢাকা লিগ তৃতীয় স্তর হিসাবে প্রতিষ্ঠিত হয়েছিল, যখন বাংলাদেশ তখনও পাকিস্তানি শাসনের অধীনে ছিল। লিগটি দেশের আধা-পেশাদার ফুটবলের তৃতীয় সর্বোচ্চ বিভাগ এবং সুপার লিগের রাউন্ডে শীর্ষস্থানীয় পাঁচটি দল স্বয়ংক্রিয়ভাবে ঢাকা দ্বিতীয় বিভাগ ফুটবল লিগে উন্নীত হয়। প্রথম পর্বে দুই গ্রুপের নিচে থাকা দলগুলো দেশের অপেশাদার ফুটবল লিগ বাংলাদেশ পাইওনিয়ার ফুটবল লিগে নামবে। 
১৯৪৮ সালে পাকিস্তান ও ভারতের স্বাধীনতার এক বছর পর ঢাকা স্পোর্টিং অ্যাসোসিয়েশন দ্বারা পরিচালিত ত্রি-স্তরীয় ফুটবল লিগ পদ্ধতি যা ১৯১৫ সালে শুরু হয়েছিল বলে জানা যায়, আনুষ্ঠানিকভাবে স্বীকৃত হয় এবং ঢাকা তৃতীয় বিভাগ ফুটবল লিগ তৃতীয় হিসাবে পরিচালিত হয়। এবং সিস্টেমের সর্বনিম্ন স্তর। 
১৯৭২ সাল থেকে লিগটি বাংলাদেশ ফুটবল ফেডারেশন (বাফুফে) এর তত্ত্বাবধানে ঢাকা মেট্রোপলিশন ফুটবল লিগ কমিটি দ্বারা পরিচালিত হচ্ছে। 
১৯৯৩ সালে লিগটি ঘরোয়া ফুটবলের ৪র্থ স্তরে পরিণত হয়। ঢাকা প্রথম বিভাগ ফুটবল লিগ দ্বিতীয় স্তর হিসাবে ঢাকা দ্বিতীয় বিভাগ ফুটবল লিগ প্রতিস্থাপন করে, ঢাকার দ্বিতীয় এবং তৃতীয় বিভাগ উভয়ই একটি স্তরের নিচে স্থানান্তরিত হয়। ২০০৭ সালে দেশের প্রথম পেশাদার জাতীয় ফুটবল লিগ। বাংলাদেশ প্রিমিয়ার লিগ (বি. লিগ) প্রবর্তনের সাথে সাথে ঢাকার ফুটবল ব্যবস্থা আবার পরিবর্তিত হয় কারণ ঢাকা প্রথম বিভাগ ফুটবল লিগ ঢাকা প্রিমিয়ার ডিভিশন লিগে (ঢাকা লিগ) একীভূত হয়। ঢাকা সিনিয়র ডিভিশন ফুটবল লিগ নামে পরিচিত দ্বিতীয় স্তর হিসেবে পুনরায় চালু করা হয়। তবে ঢাকা তৃতীয় বিভাগ লিগ দেশের ৪ স্তরের হিসেবেই রয়ে গেছে। ২০১২ সালে একটি দ্বিতীয় স্তরের পেশাদার জাতীয় ফুটবল লিগ, বাংলাদেশ চ্যাম্পিয়নশিপ লিগ প্রবর্তনের মাধ্যমে, ঢাকার তিনটি ফুটবল লিগই একটি স্তরের নিচে নামিয়ে আনা হয় এবং ঢাকা তৃতীয় বিভাগ লিগ এখন বাংলাদেশী ফুটবলের ৫ম স্তর।
১৬ সেপ্টেম্বর ২০২১ বাফুফে ২০২১-২০২২ লিগ মৌসুম স্থগিত করার সিদ্ধান্ত নিয়েছে। ৩:জানুয়ারী ২০২৩ সালে বাফুফে ঘোষণা করেছে যে ২০২১-২০২২ লিগ মৌসুম সর্বশেষ ৭ জানুয়ারী ২০২৩ থেকে শুরু হবে এবং অংশগ্রহণকারী ক্লাবগুলি শুধুমাত্র অনূর্ধ ১৭ খেলোয়াড়দের মাঠে নামতে পারবে।
আইবি৭১

আইবি৭১ ২০২৩ সালে মুক্তিপ্রাপ্ত হিন্দি ভাষার স্পাই থ্রিলার চলচ্চিত্র যা, আদিত্য শাস্ত্রীর লেখা একটি গল্প অবলম্বনে সংকল্প রেড্ডি পরিচালিত। ছবিতে মুখ্য চরিত্রে অভিনয় করেছেন বিদ্যুৎ জামওয়াল এবং পার্শ্ব চরিত্রে অভিনয় করেছেন অনুপম খের, বিশাল জেঠওয়া, ফাইজান খান, অশ্বথ ভাট, দালিপ তাহিল, ড্যানি সুরা, সুব্রত জোশী প্রমূখ।
চলচ্চিত্রটি প্রযোজক হিসাবে জামওয়ালের প্রথম ছবি, যা ১২ মে ২০২৩ এ মুক্তি পায়।
চলচ্চিত্রটি ২০২৩ সালের ১২ মে প্রেক্ষাগৃহে মুক্তি পায়।
২০২৩ সালের ৭ জুলাই ডিজনি+ হটস্টারে প্রিমিয়ার হয় ।
ইসলাম উদ্দিন

ইসলাম উদ্দিন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্কসবাদী) (সিপিআই (এম)) এর অন্তর্গত। তিনি উত্তর ত্রিপুরা জেলা এবং ত্রিপুরার পূর্ব অঞ্চলের কদমতলা-কুর্তি বিধানসভা কেন্দ্রের প্রতিনিধিত্বকারী বিধানসভার সদস্য (এমএলএ)।
ইসলাম উদ্দিন ২০১৮ সালের ত্রিপুরা বিধানসভা নির্বাচনে উত্তর ত্রিপুরা থেকে সিপিআইএম এর টিকিটে প্রতিদ্বন্দ্বিতা করেছিলেন এবং ২০,৭২১ ভোটের ৫৭.৭৩% অর্জন করেছিলেন। তিনি জাতীয়তাবাদী কংগ্রেস পার্টির গিয়াস উদ্দিন চৌধুরী এবং ভারতীয় জনতা পার্টির টিঙ্কু রায়ের বিপরীতে নির্বাচিত হন। তারা মোট ভোটের মধ্যে যথাক্রমে ৯৩৬ এবং ১৩,৮৩৯ ভোট পেয়েছেন।
বিনয় ভূষণ দাস

বিনয় ভূষণ দাস (জন্ম ১৬ নভেম্বর ১৯৫৯) হলেন একজন ভারতীয় রাজনীতিবিদ যিনি ভারতীয় জনতা পার্টি (বিজেপি) এর অন্তর্গত। তিনি পানিসাগর থেকে ত্রিপুরা বিধানসভার সদস্য নির্বাচিত হয়েছিলেন। ত্রিপুরা বিধানসভার প্রো-টেম স্পিকার হিসাবে শপথ নিলেন বিধায়ক বিনয় ভূষণ দাস। তিনি ১৫ ই মার্চ, ২০২৩-এ মুখ্যমন্ত্রী মানিক সাহা এবং তার মন্ত্রিপরিষদের সহকর্মীদের উপস্থিতিতে রাজ্যপাল সত্যদেও নারায়ণ আর্য দ্বারা শপথ গ্রহণ করেন।
ভূষণ ১৬ নভেম্বর ১৯৫৯ সালে উত্তর ত্রিপুরার জলাবসায় বীরেন্দ্র কুমার দাস এবং দ্রৌপদী দাসের কাছে জন্মগ্রহণ করেন। তিনি তার ব্যাচেলর অফ আর্টস এবং আইনে স্নাতক সম্পন্ন করেছেন। ভূষণ সাগাতা দাসকে বিয়ে করেন এবং বিশাল দাস এবং স্নেহা দাস নামে এক ছেলে ও এক মেয়ে রয়েছে।
২০১৮ সালে, তিনি বিজেপির টিকিটে ২০১৮ সালের বিধানসভা নির্বাচনে প্রতিদ্বন্দ্বিতা করেছিলেন এবং সিপিএম -এর সুবোধ দাসের বিরুদ্ধে মাঠে নেমেছিলেন। তিনি ৪৯.৮৮% ভোট পান এবং ১৫,৮৯২ ভোট পেয়ে জয়ী হন।
9. https://www.thehindu.com/news/national/other-states/bjp-mla-binoy-bhusan-das-takes-oath-as-tripura-assemblys-pro-tem-speaker/article66622157.ece/ amp/
প্রেম কুমার রেয়াং

প্রেম কুমার রেয়াং (জন্ম ১০ মে, ১৯৭৪) ত্রিপুরার একজন রাজনীতিবিদ। তিনি বর্তমানে ইন্ডিজেনাস পিপলস ফ্রন্ট অফ ত্রিপুরার সাথে যুক্ত। ২০১৮ সালে কাঞ্চনপুর থেকে নির্বাচনে অংশ নিয়ে তিনি জয়ী হন। তিনি বর্তমানে কাঞ্চনপুরের আইনসভার (ভারত) সদস্য।
২০২২ সালে, তিনি মানিক সাহা মন্ত্রকের মৎস্য ও সমবায় এবং উপজাতি কল্যাণ (টিআরপি এবং পিটিজি) মন্ত্রী হন। তিনি বর্তমানে ত্রিপুরায় তিনটি মন্ত্রণালয়ের মন্ত্রী। তিনি ব্রু ইস্যুতে সক্রিয় কণ্ঠের একজন ছিলেন।
সুকুমার বর্মন

সুকুমার বর্মন (১ জানুয়ারী ১৯৫২, কেমতলীতে - ১০ মার্চ ২০১২, আগরতলায়) ছিলেন একজন ভারতীয় রাজনীতিবিদ। তিনি ত্রিপুরার তফসিলি জাতির একজন বিশিষ্ট নেতা ছিলেন।
বর্মন সোনামুড়া জেলার একটি দরিদ্র মাছ ধরার পরিবারের সদস্য ছিলেন। তার পরিবার তাকে স্কুলে পড়ার জন্য একজন চাচার সাথে থাকতে পাঠায় এবং ছাত্র আন্দোলনের মাধ্যমে তিনি প্রথম সক্রিয় রাজনীতির সংস্পর্শে আসেন। তিনি ১৯৭১ সালে উচ্চ মাধ্যমিক পরীক্ষা শেষ করেন। তিনি কৃষক আন্দোলনে যোগ দেন।
বর্মন ১৯৭৬ সালে ভারতের কমিউনিস্ট পার্টি (মার্কসবাদী) এর সদস্য হন। ১৯৭৮ থেকে ১৯৮৩ সালের মধ্যে তিনি কেমতলীর নির্বাচিত গ্রাম "প্রধান" হিসেবে দায়িত্ব পালন করেন। তিনি দলের ত্রিপুরা রাজ্য কমিটির সদস্য হবেন। তিনি ত্রিপুরা তফসিলি জাতি সমন্বয় কমিটির সাধারণ সম্পাদকও হন।
১৯৮৮ সাল থেকে তিনি নলচর আসনের প্রতিনিধিত্ব করে ত্রিপুরা বিধানসভার সদস্য ছিলেন। ভারতীয় জাতীয় কংগ্রেস /ত্রিপুরা উপজাতী যুব সমিতি সরকারের ১৯৮৮-১৯৯৩ চলাকালীন, বর্মন বেশ কয়েকটি হত্যা প্রচেষ্টার লক্ষ্যবস্তু ছিলেন।
১৯৯৩ সালে ত্রিপুরায় বামফ্রন্ট নির্বাচিত হলে, বর্মনকে রাজ্যের মন্ত্রী হিসেবে মনোনীত করা হয়। ১৯৯৮ থেকে ২০০৪ সালের মধ্যে তিনি ত্রিপুরা রাজ্য সরকারের পরিবহন ও মৎস্যমন্ত্রী হিসেবে দায়িত্ব পালন করেন। সংবিধান (৯১ তম সংশোধন) আইন ২০০৩ থেকে বেরিয়ে আসা সরকারের ছোট আকারে তিনি তার মন্ত্রিসভা পদ হারান।
বর্মন রাষ্ট্রীয় মালিকানাধীন ভূমি উন্নয়ন ব্যাঙ্ক এবং ত্রিপুরা সড়ক পরিবহন কর্পোরেশনের চেয়ারম্যান হিসেবে দায়িত্ব পালন করেন। তিনি একজন সুপরিচিত সাঁতারুও ছিলেন।
বর্মন ২০১২ সালের মার্চ মাসে আগরতলার জিবি পান্ত হাসপাতালে মারা যান, যেখানে তাকে মস্তিষ্কে রক্তক্ষরণের কারণে ভর্তি করা হয়েছিল। রাজ্য সরকার দু'দিনের শোক ঘোষণা করেছে, সেই সময় জাতীয় পতাকা অর্ধনমিত করা হয়েছিল। কেমতলীতে তার লাশ দাহ করা হয়।
বিশ্বজিৎ দত্ত

বিশ্বজিৎ দত্ত একজন ভারতীয় রাজনীতিবিদ এবং খোয়াই বিধানসভা কেন্দ্র থেকে ২০১৩-১৮ ত্রিপুরা বিধানসভার সদস্য ছিলেন।
কেশব দেববর্মা

কেশব দেববর্মা ত্রিপুরার একজন রাজনীতিবিদ। বর্তমানে তিনি ভারতের কমিউনিস্ট পার্টির (মার্কসবাদী) নেতা। তিনি ২০০৮ এবং ২০১৩ গোলাঘাটি থেকে নির্বাচিত হন, ত্রিপুরা বিধানসভার সদস্য হন।